David Alaba - Blic Sport\nTalentovani napadač Lajpciga Marsel Zabicer proglašen je za najboljeg austrijskog fudbalera u 2017. godini.\nČAROBNJACI Evo kako se fudbaleri Barse igraju sa rivalima /VIDEO/\nKao da Deportivu nije bilo dovoljno što su ih fudbaleri Barselone "zgazili" na svom terenu, pa su Lionel Mesi i David Alaba dodali "so na ranu" prvotimcu ekipe iz La Korunje Karlosu Gilu maestralnim potezima.\nLAKŠI POSAO ZA "ORLOVE" Austrijanci bez petorice na Srbiju\nFudbaleri Srbije 6. oktobra u Beču igraju najbitniji meč u kvalifikacijama za Svetsko prvenstvo. "Orlovi" gostuju Austriji, pobeda ih vodi na Mudnijal, a naš protivnik će biti žestoko oslabljen.\nKONKURENCIJA KOLAROVU Gvardiola ozbiljno zagrizao za Alabu\nMenadžer Mančester sitija Pep Gvardiola započeo je pregovore sa minhenskim Bajernom oko fudbalera Davida Alabe za kojeg je spreman da izdvoji 45 miliona evra.\nPRIJATELJSKE UTAKMICE Austrija se mučila sa Maltom, smešan autogol Alabe /VIDEO/\nFudbaleri Austrije savladali su Maltu 2:1 (2:0) u prijateljskom meču koji je odigran u Klagenfurtu.\nArnautović, Alaba i Dragović predvode Austriju na Evropskom prvenstvu\nSelektor Austrije Marsel Koler objavio je preliminarni spisak fudbalera za prvenstvo Evrope u Francuskoj, koji predvode napadač Stouka Marko Arnautović, David Alaba iz Bajerna i Aleksandar Dragović iz kijevskog Dinama.\nAlaba produžio ugovor sa Bajernom do 2021. /VIDEO/\nStandardni prvotimac Bajerna David Alaba produžio je ugovor do 2021. godine, saopštio je bavarski klub.\nBajern bez Alabe skoro dva meseca\nFudbaler Bajerna David Alaba pauziraće sedam nedelja zbog povrede ligameneta levog kolena, saopštio je klub iz Minhena.\nBajern još jači, Alaba se oporavio od povrede\nFudbaler Bajerna David Alaba vratio se na teren posle dva meseca pauze zbog povrede, saopštio je minhenski klub.\nBajern ostao bez Alabe, raste spisak povređenih u timu Bavaraca\nNemački šampion Bajern Minhen saopštio je da će njegov fudbaler David Alaba odsustvovati nekoliko nedelja zbog povrede kolena.\nAlaba treći put uzastopno najbolji igrač Austrije\nFudbaler minhenskog Bajerna David Alaba treći put uzastopno izabran je za najboljeg igrača Austrije, u tradicionalnoj anketi trenera prvoligaških klubova i novinara.\nAlaba produžio ugovor sa Bajernom do 2018. godine\nFudbaler minhenskog Bajerna David Alaba produžio je ugovor do 2018. godine, saopštio je bavarski klub.\nAlaba i Rafinja povređeni u prijateljskom meču protiv Napolija\nFudbaleri Bajerna iz Minhena David Alaba i Rafinja povređeni su u prijateljskoj utakmici sa Napolijem i predstoji im po nekoliko nedelja pauze.\nAlaba gradonačelniku: Možemo na nemačkom, ja sam Austrijanac\nPredsednik austrijske pokrajine Tirol Ginter Plater osramotio se tokom posete reprezentaciji Austrije, koja se nalazi na pripremama u mestu Zefeld.


"Svet sa Sputnjikom" i Dmitrij Rogozin | Novosti.rs\nSvet sa Sputnjikom i Dmitrij Rogozin\n13. 01. 2016. u 13:52\n„Svet sa Sputnjikom“ danas od 17 do 19 sati na 104,7 MHz donosi ekskluzivni intervju sa vicepremijera Ruske Federacije i kopredsedavajućeg rusko-srpskog Mešovitog komiteta Dmitrija Rogozina "Sputnjiku"\n„Svet sa Sputnjikom“ danas od 17 do 19 sati na 104,7 MHz donosi ekskluzivni intervju sa vicepremijera Ruske Federacije i kopredsedavajućeg rusko-srpskog Mešovitog komiteta Dmitrija Rogozina "Sputnjiku".\nU razgovoru sa glavnom urednicom "Sputnjika" LJubinkom Milinčić, Rogozin je govorio o vojnoj saradnji sa Srbijom. Odgovorio je na pitanje kako će na eventualnu kupovinu ruskog oružja reagovati SAD i Evropa, a čućete i zbog čega je aktivan na društvenim mrežama.\nPosetu Rogozina Srbiji i dogovor srpsko-ruskog Međuvladinog komitetom za trgovinu, ekonomsku i naučno-tehničku saradnju komentarisaće u studiju Goran Jevtović, pukovnik u penziji, i LJubodrag Savić, profesor na Ekonomskom fakultetu u Beogradu.\nU drugom satu, od 18 časova, prenosimo dokumentarnu emisiju „Dvadeset godina Republike Srpske“, koju su pripremile kolege iz banjalučke redakcije Radija Republike Srpske.\nUčesnici i svedoci stvaranja RS uz dokumentarne i autentične snimke podsećaju na događaje od pre 20 godina i na vreme osnivanja i borbe za opstanak Republike Srpske.


POGLAVLJE 16: Ukinuće se niža stopa PDV-a od 10 odsto za prirodni gas, grejanje i prvi promet nekretnine. Porez i na kupovinu prvog stana. Akciza na cigarete znatno veća, a plaćaće se i na rakiju iz domaće radinosti. Pravna lica i preduzetnici, čiji godišnji promet ne prelazi osam miliona dinara, što je oko 66.000 evra, nisu u PDV sistemu, dok je u direktivama EU ovaj limit 5.000 evra, što će takođe morati da se uskladi\nPrema planu pristupnih pregovora Srbije i Evropske unije, očekuje se da naša zemlja u 2018. godini otvori pregovaračko Poglavlje 16. Do njegovog zatvaranja, Srbija će biti obavezna da svoje poreske zakone u potpunosti uskladi sa briselskim direktivama. Poreski sistem Srbije je već usklađen sa pravilima EU, kaže Saša Ranđelović, docent na Ekonomskom fakultetu Univerziteta u Beogradu, ali nekih promena, i to značajnih, ipak će biti.\nPorez na dodatu vrednost (PDV) u Srbiji je uveden od početka 2005. godine. Preovlađuje poreska stopa od 20 odsto, ali lista proizvoda na koje se primenjuje niža poreska stopa od 10 procenta moraće da bude skraćena.\n– Srpski model PDV-a, koji je zamenio porez na promet u maloprodaji, zasnovan je na evropskom modelu– kaže Ranđelović. – Zato u procesu pridruživanja neće biti neophodne velike promene u načinu njegove primene, ali neke poreske stope moraće da se promene.\nU EU opšta stopa PDV ne može biti niža od 15 odsto, a posebne stope ne mogu biti niže od pet procenata.\n– Briselske direktive nalažu da, kad bude primljena u Uniju, Srbija zameni važeću nižu stopu PDV-a od 10 odsto stopom od 20 procenata za prirodni gas, toplotnu energiju za grejanje i prvi promet nekretnine– otkriva Ranđelović. – Pored toga, biće ukinuta i niža poreska stopa na opremu i hranu za bebe, a PDV će se plaćati i kad se kupuje prvi stan, a plaćaće ga i verske zajednice.\nMoraće da se ukine i važeće oslobađanje od oporezivanja uvoza opreme za invalide, ali i isporuka robe i usluga kupcima u slobodnim zonama, koje se koriste za finalnu potrošnju, što ne važi i za proizvode koji služe kao repromaterijal.\nNa drugoj strani, PDV će se vraćati strancima koji kupljenu robu u Srbiji prenose preko granice. Zakonom o porezu na dodatu vrednost ("Sl. glasnik RS", br. 84/2004, 86/2004 - ispr., 61/2005, 61/2007, 93/2012, 108/2013, 6/2014 - usklađeni din. izn., 68/2014 - dr. zakon, 142/2014, 5/2015 - usklađeni din. izn., 83/2015, 5/2016 - usklađeni din. izn., 108/2016 i 7/2017 - usklađeni din. izn.) predviđeno je da pravna lica i preduzetnici, čiji godišnji promet ne prelazi osam miliona dinara, što je oko 66.000 evra, nisu u PDV sistemu, dok je u direktivama EU ovaj limit 5.000 evra, što će takođe morati da se uskladi.\nKada je reč o akcizama, one će se plaćati i na energente, kao što su prirodni gas, ugalj i koks, a promeniće se način zaračunavanja akcize na električnu energiju tako što će visina akcize zavisiti od potrošene količine.\nVisina akcize na cigarete u Srbiji godinama se približava važećoj u "evropskoj familiji", ali ovaj trošak za pušače će se u budućnosti znatno povećati. Direktivama EU propisano je da zbirna akciza mora iznositi najmanje 90 evra na 1.000 cigareta, dok u Srbiji ona iznosi oko 48,5 evra na 1.000 cigareta.\nVažeća akciza na bezolovni benzin kod nas niža je od prosečne u 28 zemalja EU i u zemljama srednje i istočne Evrope.\nUsklađivanje takozvanih direktnih poreza odnosi se uglavnom na porez na dobit preduzeća, dok u određivanju poreza na dohodak građana i poreza na imovinu zemlje članice imaju potpunu slobodu. Uz ograničenje da to ne sme da dovede do neravnopravnog tretmana obveznika iz različitih zemalja članica. Razlika u visini stopa poreza na dobit u Evropi znatno je veća od postojeće razlike stopa poreza na potrošnju.\n– Pregovori o poglavlju 16 u znatnoj meri će se svoditi na dogovaranje dinamike usklađivanja pojedinih delova poreskog sistema sa pravilima EU – ukazuje Ranđelović. – Po pravilu, sve izmene poreskih propisa, koje se odnose na usklađivanje poreskog sistema Srbije sa pravilima EU, potrebno je usvojiti, odnosno ugraditi u domaće zakonodavstvo do zatvaranja pregovaračkog Poglavlja 16. Pritom, postoji mogućnost da se postigne dogovor da se neke od tih promena primenjuju od dana pristupanja Srbije EU.\nRanđelović napominje da su neke zemlje, koje su Uniji pristupile 2004. i 2007. godine, u pojedinim za njih bitnim stvarima, izdejstvovale "tranzicioni period" nakon pristupanja EU, u toku kojeg su primenjivale svoja poreska pravila.\n– Tako je Mađarska uspela da dogovori sa Evropskom komisijom da prirodni gas počne da oporezuje po propisanoj stopi godinu dana nakon njenog prijema u EU – napominje Ranđelović. – U pregovorima, u nekim slučajevima, moguće je dogovoriti i neka manja odstupanja od opšteg pravila EU.\nProcena je da će veći deo usaglašavanja poreza sa EU Srbiji doneti širenje poreske osnovice, ukidanje nekih postojećih olakšica i povećanje pojedinih stopa, što će povećati poreske prihode. Kako je ukupno poresko opterećenje u Srbiji, mereno učešćem poreskih prihoda u BDP-u, približno postojećem u Evropi i regionu, usaglašavanje sa pravilima EU moglo bi da donese i sniženje nekih poreza. Takva mogućnost postoji kod poreza na rad, kažu upućeni, ali o tome se može razmišljati tek nakon što se proceni kako će se to odraziti na prihodnu stranu državnog budžeta.\nKad Srbija bude primljena u Evropsku uniju akciza će se plaćati i na alkoholna pića proizvedena u domaćoj radinosti. Visina ovog nameta na našu "mučenicu" zavisiće od procenta alkohola koji sadrže. Za "žestoka" pića važiće i žestoka akciza. EU ostavlja mogućnost da za pića proizvedena u domaćoj radinosti akciza bude nešto niža.\nBugarska je dogovorila sa Evropskom komisijom da stopa akcize na rakiju proizvedenu o domaćoj radinosti bude za 50 odsto niža od standardne stope.\nIzvor: Vebsajt Politika, Aleksandar Mikavica, 15.12.2017.


Najbolji ukusi Amerike - Franchising.rs - franšiza, preduzetništvo\nNajbolji ukusi Amerike\n„The Prime Rib“ je zaštitni znak i specijalitet restorana, već duže od 75 godina\nLawry’s je kultni američki restoran sa menijem „od pet zvezdica“. Franšizu sada nude i zainteresovanim partnerima iz zemalja ovog regiona.\nOtmeni ambijent, profesionalna usluga i vrhunski meni – to je ono što odlikuje sve restorane visoke klase. Ipak, u obilju kuhinja i ukusa kojima se ponose, svaki od njih ima i specijalitet koji ga izdvaja i preporučuje. Za Lawry's je to „The Prime Rib“ – fino juneće pečenje od ramsteka i rozbifa, koje se priprema u komadu, s koskama, čitava 22 sata. I tako već više od 75 godina... Kada su 1938. godine Lorens („Lawry”) Frank i Volter Van de Kamp otvorili prvi Lawry’s na Beverli Hilsu, posle šest meseci poslovanja, na jelovniku su mogli da ostave samo jedno glavno jelo – „The Prime Rib“. Jelovnik se za sve ove godine postojanja nije mnogo menjao, a pored vrhunskog junećeg mesa, u Lawry's-u se mogu naručiti i riba i plodovi mora.\nZa sada, četiri restorana u Sjedinjenim Državama nose ime Lawry's, koje i danas vode potomci iz dve porodice osnivača. Svoje ugostiteljsko umeće, međutim, odlučili su da prenesu i kroz franšizu. Prvi franšizni restorani otvoreni su „preko Pacifika“ – u Osaki, Tokiju, Hong Kongu, Tajpeju, Seulu i Singapuru. Vilijam Edvards, direktor kompanije EGS, koja zastupa Lawry's na ovim prostorima, kaže da su sada fokusirani na tržišta Evrope, a potencijalne partnere i primaoce franšize (Area Licensee) traže i u zemljama ovog regiona.\n– Pošto se radi o restoranu visoke klase, tražimo kandidate koji će maksimalno biti posvećeni razvoju koncepta na lokalnom tržištu. Naravno, to bi trebalo da budu dobro organizovane i finansijski jake kompanije koje već imaju iskustva u gastronomiji i ugostiteljstvu, i koje bi mogle da finansiraju otvaranje restorana na prestižnoj lokaciji – objašnjava Edvards. Početna investicija za restoran ove klase iznosi oko četiri miliona američkih dolara.\nDa bi i serviranje specijaliteta kuće bio događaj za pamćenje, Lorens Frank je dizajnirao specijalna kolica na kojima se iznosi i seče meso. Ova „mašinerija“ od nerđajućeg čelika teži 320 kg i košta čitavo malo bogatstvo\nTipični Lawry's ima od 600 do 1.200 kvadrata, odlikuje ga topao i otmen enterijer. Edvards kaže da će davalac franšize pomoći pri izboru lokacije, projektovanju i unutrašnjem uređenju restorana. – Partner, kao i njegovi saradnici, odnosno, menadžeri koji će biti zaduženi za razvoj ili vođenje restorana na lokalnom tržištu, biće obučavani u SAD-u. Prvo će tri nedelje biti u našem restoranu na Beverli Hilsu, a zatim tri nedelje u restoranu u Las Vegasu – kaže Edvards.\nNa sveobuhvatnu podršku davaoca franšize partner može da računa i tokom izgradnje i otvaranja restorana. –U franšiznom paketu, partner će, naravno, dobiti i sav potreban marketinški i promotivni materijal – dodaje Edvards.


Današnji rivali su pre samo četiri dana odigrali ligašku utakmicu pre ove, a na njoj PAOK je slavio sa 2:0. I bio je bolji, jer Panatinaikos nije zabeležio ni jedan šut u okvir gola, što je zaista poražavajuće uprkos sasvim dobrom posedu lopte.\nNadaju se u PAOK-u da ni sada njihov čuvar mreže neće imati puno mosta, a pošto je ulog trofej, videćemo šta će se desiti kada se vatra rasplamsa.\nSvakako, četa Razvana Lučeskua svoje nade polaže u slovenačkog vezistu Jasmina Kurtića koji je prvi strelac ekipe i našeg Andriju Živkovića. Nekadašnji biser Partizana najbolji je asistent "crno-belih".\n"Zeleni" koje sa klupe predvodi srpski stučnjak Ivica Jovanović, najviše očekuju od Sebastijana Palasiosa, Karlitosa i Aitora Kantalapiedre.\nNAŠ TIP: 2-5 (kvota 1,60)\nAndrija Živković FK PAOK FK Panatinaikos kvote Tip tip predlaže klađenje kladionica


Aktuelnosti na tržištu električnih automobila – Euromobil Magazin\nAktuelnosti na tržištu električnih automobila\nU zemljama EU postoji jedan punjač na šest električnih automobila, što je gotovo duplo više nego što preporučuje Evropska komisija – jedan punjač na 10 vozila\nProdaju električnih automobila u Evropi ne usporava mali broj stanica za punjenje tih vozila, nego mali izbor modela, pokazuje istraživanje energetskih kompanija i proizvođača automobila. U Evropi se prodaje više od 400 modela koji koriste tradicionalno gorivo, naspram samo 20 električnih modela. Problem izbora bi mogao da se reši u naredne dve godine, kada se u Velikoj Britaniji očekuje više od 30 novih modela.\nPojedine automobilske grupe i osiguravajuće kuće upozoravale su tokom protekle godine da bi broj stanica za punjenje mogao da ugrozi prelazak na električna vozila. Međutim, nova analiza, koju je uradila Platforma za elektromobilnost, među čijim članovima su Tesla, Renault-Nissan, Siemens i Alstom, pokazala je da u Evropi već postoji dovoljno tih stanica.\nOčekuje se, na osnovu planova vlada, da infrastruktura za punjenje prati broj električnih automobila na putevima bar do 2020. godine. Do tada bi na svakih 40 kilometara auto-puta trebalo da postoji jedan brzi punjač, dok je cilj Brisela da do 2025. bude jedan punjač na 65 kilometara.\n– Automobilska industrija raširila je mit da bi se stvorio utisak da bi oni voleli da prodaju više električnih automobila ali da jednostavno nema stanica za punjenje. To je prevara – rekao je Greg Arčer, jedan od autora analize.\nU analizi se navodi da je dovoljan broj javnih stanica za punjenje od ključne važnosti za rast tržišta električnih automobila, ali da je, ako vlade ispune svoje planove, malo verovatno da će postojati manjak punjača.\nS druge strane, proizvođači automobila napravili su mali broj modela potpuno električnih automobila. U Evropi se prodaje 20 takvih modela, dok je u ponudi 417 modela na benzin i dizel-gorivo, prema podacima Evropske federacije za transport i životnu sredinu (T&E). Neki od električnih modela, kao što je Opel Ampera-e, imaju ograničeno snabdevanje i na njih se čeka i po više meseci.\n– Automobilska industrija namerno guši tržište električnih automobila, što je sramotno – ocenio je Arčer.\nOnlajn vodič koji nadgleda tržište električnih automobila „Nekst grin kar“ (Next Green Car) očekuje da se 2018. godine u Velikoj Britaniji pojavi oko 13 novih potpuno električnih modela, a 2019. još 19. Stručnjaci su evropskim poslanicima preneli da nedovoljno modela koči rast prodaje električnih automobila, ali da će se to uskoro verovatno promeniti.\n– U narednih 18 meseci stići će neki veoma održivi automobili “ izjavio je Džordž Eli , direktor za zapadnu Evropu u Tesli.\n– Evropski proizvođači automobila preduzimaju sve napore da e-mobilnost učine uspešnom – izjavio je portparol Udruženja evropskih proizvođača automobila (ACEA). – Pored proizvodnje električnih automobila, moramo da razmotrimo faktore koji nisu odgovornost auto-industrije, kao što je investiranje u neophodnu infrastrukturu za punjenje.\nIako postoji dovoljno stanica za punjenje, rasprostranjeno mišljenje da ih nema odvraća kupce od električnih vozila.\nSve veći broj energetskih kompanija počinje da radi na izgradnji infrastrukture za električne automobile. Među njima su nemačka kompanija „Inogi“ i italijanska „Enel“, a u Velikoj Britaniji „Nešenel grid“ (National Grid) pregovara s proizvođačima automobila o izgradnji mreže superbrzih punjača na auto-putevima.\nIzvor: Euroaktiv.com / The Guardian\nProsečan vozač u Engleskoj od punjača je udaljen oko 6,5 kilometara, u Škotskoj oko pet, a u Velsu oko 19 kilometara, prema podacima britanske organizacije Energy Saving Trust. Najudaljeniji je vozač u okrugu Devon, koji do najbližeg punjača mora da putuje više od 70 kilometara, a najbolja situacija je u Londonu, gde u pojedinim delovima vozač ima punjač na nepunih 200 metara.\nDa li je ovo nagoveštaj nove Corse?


TEMA: Centar za promociju nauke\nDođite da zajedno razmišljamo o nauci: Otvoren Naučni klub u Beogradu\nDanas obeležavamo Svetski dan nauke\nSvakog 10. novembra od 2011. godine, Uneskov Svetski dan nauke za mir i razvoj se obeležava i u Srbiji.\nU konkurenciji čak 7.500 prijavljenih projekata, troje srpskih naučnika osvojilo je prestižni evropski grant "Marija Sklodovska Kiri".\nKako su jedna istopljena vojnička čokolada i neplanirani eksperiment Persija Spensera doneli svetu najbrži način zagrevanja hrane?\nPrvi doseljenik Balkana je homoerektus, koji je došao iz Afrike pre oko pola miliona godina, a stručnjaci smatraju da su Grci najstariji starosedeoci Balkanskog poluostrva.\nPoznati japanski profesor Hiro Fudži predstaviće zainteresovanoj publici Naučnog kluba Centra za promociju nauke tehnologije neophodne za - izgradnju svemirskog lifta!\nCentar za promociju nauke ovogodišnji dobitnik Povelje Milutin Milanković\nUdruženje Milutin Milanković za izuzetan doprinos afirmaciji lika i dela ovog velikana srpske i svetske nauke će Centru za promociju nauke Povelju dodeliti 24. decembra.\nNa svetu postoji više miliona istraživača i naučnika koji svakodnevno otkriju neku novu činjenicu. Danas, kada čovek ima jednostavan pristup raznim informacijama, relativno je lako biti informisan i upućen u najrazličitija istraživanja.\nNauka o ljubavi na CPN tribini: Kako da se (ne) zaljubite?\nNa ovomesečnoj CPN tribini, psiholozi i biohemičari odgovaraju šta se zaista događa kad se zaljubite, kako to izbeći i koliko će ljubav trajati\nTribina četvrtkom: Hrana – šta jedemo?\nJoš jedna u seriji atraktivnih naučnopopularnih tribina u Studentskom kulturnom centru, zakazana je za četvrtak, 18. oktobar u 19 sati…


Naplaćeno 868.035.822 KM javnih prihoda – Fokus.ba\nNaplaćeno 868.035.822 KM javnih prihoda\nPrema službenim evidencijama iz Jedinstvenog sistema registracije, kontrole i naplate doprinosa, broj zaposlenih u Federaciji BiH prema prebivalištu zaposlenika na dan 29. februara 2020. je 531.950\nPorezna uprava Federacije BiH objavila je da su porezni obveznici Federacije BiH u periodu januar – februar 2020. uplatili 868.035.822 KM javnih prihoda za koje je nadležna Porezna uprava FBiH, što je za 2.664.861 KM više u odnosu na isti period prošle godine.\nU strukturi direktnih poreza za navedeni period porez na dohodak naplaćen je u iznosu 70.520.399 KM, a za februar 36.142.266 KM; naknade i takse naplaćene su u iznosu 81.711.007 KM, a za februar 39.521.822 KM; porez na dobit naplaćen je u iznosu 49.941.157 KM, a za februar 26.932.014 KM; posebne naknade naplaćene su u iznosu 32.427.476 KM, a za februar 16.958.891 KM; porez na imovinu naplaćen je u iznosu 25.235.516 KM, a za februar 13.689.433 KM; novčane kazne naplaćene su u iznosu 8.310.626 KM, a za februar 4.094.345 KM; dok su ostali porezi naplaćeni u iznosu 126.909 KM, a za februar 47.487 KM.\nU periodu januar – februar 2020. naplaćeni su doprinosi za penzijsko i invalidsko osiguranje, zdravstveno osiguranje i doprinosi za slučaj nezaposlenosti u iznosu 598.719.448 KM, a za februar 305.193.142 KM.\nU strukturi doprinosa za period januar – februar 2020. naplaćeni su doprinosi za PIO/MIO u iznosu 335.648.596 KM, a za februar 170.873.490 KM; doprinosi za zdravstveno osiguranje naplaćeni su u iznosu 235.495.898 KM, a za februar 120.110.890 KM; doprinosi za osiguranje za slučaj nezaposlenosti naplaćeni su u iznosu 27.574.954 KM, a u februaru 14.208.762 KM.\nPrema službenim evidencijama iz Jedinstvenog sistema registracije, kontrole i naplate doprinosa, broj zaposlenih u Federaciji BiH prema prebivalištu zaposlenika na dan 29. februara 2020. je 531.950 i u tom broju zaposlenih nisu uključene osobe koje prihode ostvaruju po osnovu ugovara o djelu, privremenim i povremenim poslovima i ugovora o autorskom djelu, saopćeno je iz PUFBiH.


Протест радника Застава камиони | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Protest radnika Zastava kamioni\nProtest radnika Zastava kamioni\nKragujevac, 11. jul 2014. godine – Oko 350 radnika fabrike Zastava kamioni i danas peti dan za redom nastavljaju svoja protestna okupljanja u centru Kragujevca.\nRadnici fabrike Zastava kamioni i danas su se okupili u centru Kragujevca. Oni već peti dan održavaju javne sednice na kojima zahtevaju da se ispoštuje protokol sa Kinezima i realizacija obećanog socijalnog programa.\nIako je sve sa Kinezima dogovoreno ugovor još uvek nije potpisan, niti se zna kada će se početi sa montažom 3000 kamiona, rekao je Mile Biočanin, predsedik Sloginog Radničkog sindikata Zastava kamioni.\n“Od protokola sa vladom i obećanja da će nas država održavati do konačne privatizacije nema ništa, narod ne prima plate, ne plaća struju i nema hleba da jede. Mi smo morali da izađemo na ulice”, rekao je Mile Biočanin, predsednik Sloginog Radničkog sindikata Zastava kamioni.\nOn je najavio da će radnici tokom sledeće nedelje krenuti u Beograd i protestvovati ispred Vlade Srbije ukoliko im se ne reše zahtevi i nagomilani problemi.\nU protestu su svi sindikati ove nekada najveće fabrike za proizvodnju i montažu kamiona, u kojoj je ostalo još oko 393 radnika, koji od marta nisu primili plate i nemaju overene zdravstvene knjižice.\nRadnicima „Zastava kamiona“ podršku su dali ranije radnici „Zastava oružja“ i Sindikata „Fijat automobila Srbija“, kao i bivši radnici i građani koji ih svakodnvno obilaze na javnim sednicama koje održavaju u centru Kragujevca na Trgu „kod Krsta“.\nNAZAD: Okrugli sto nije dao odgovore\nNAPRED: OSUJEĆEN PUČ U SINDIKATU


Paraćin: U toku radovi na izgradnji centralnog trga sa fontanom, završetak planiran za 1. avgust\nBeta 14. juna 2019. 13:05\nRadovi na izgradnji trga u Paraćinu u čijem će centralnom delu biti smeštena fontana, biće završeni do 1. avgusta ukoliko ne bude nekih nepredvidjenih okolnosti, najavio je načelnik Uprave za investicije u tom mestu Vojislav Vasić.\n„Nedavno su završeni radovi na betonskoj konstrukciji fontane, a u toku su radovi na elektro-instalacijama i kanalizaciji. Za desetak dana trebalo bi da počnu i radovi na mašinskim instalacijama, a nakon toga i priprema terena za popločavanje“, rekao je Vasić.\nFontana trapeznog oblika prati konture parcele i imaće dimenzije 12×11 metara i svetlosne efekte a mlazevi za vodu će raditi u tri različita režima u zavisnosti od vremenskih prilika.\nVasić je najavio i izgradnju dodatnih parking mesta u blizini zgrade Lamela i nove garaže iza tržnog centra Kocka.\nKako je ranije izjavio predsednik opštine Paraćin Saša Paunović, novi trg biće pretvoren u pešačku zonu u kojoj će se tokom leta organizovati razne manifestacije bez potrebe da se zaustavlja saobraćaj u centru grada.\nPredvidjeno je postavljanje parkovskog inventara, ozelenjavanje i sadnja drvoreda, čime će centar Paraćina, u narednom periodu, dobiti nove elemente buduće pešačke zone, po ugledu na veće gradove.


ĐUMI: UČINIĆEMO SVE DA POBEDIMO – FK Napredak\nDueli sa niškim Radničkim, za naše navijače su “srpski el klasiko”, utakmice u kojima je pobeda više od komšijskog prestiža. Posle lepe premijere i vredne pobede nad Kolubarom, svi priželjkuju nova tri boda i da Napredak ostane u vrhu tabele…\n-Na prvoj utakmici ostvarili smo odličan kontakt sa navijačima, koji su često skandirali i aplaudirali, bili zadovoljni i želimo da tako bude i u buduće. Svima je još uvek u sećanju prethodni susret sa Radničkim, kada smo u jednoj dobroj i zanimljivoj utakmici uspeli da pobedimo na Čairu. Učinićemo sve da tako bude i ovom prilikom, iako već od starta imamo kadrovskih problema. Kerkez je povredio zadnju ložu, Stefan Jovanović dobio dva žuta, odnosno crveni karton, pa i on neće moći na teren na Čairu, tako da smo odmah prinuđeni da pravimo rokade u timu, ali to ne menja naše ambicije. Mada, ni nerešen rezultat neće biti loš za nas. U odnosu na prethodno odmeravanje snaga, jesenas u Nišu, Radnički se u velikoj meri konsolidovao, što je potvrdio i osvajanjem boda u Subotici – istakao je na konferenciji za novinare Milan Đuričić, šef stručnog štaba.\nDa Napredak na Čairu ima pobedničke ambicije, potvrdio je i zamenik kapitena Milan Spremo:\n-Radnički se uvek respektuje i svesni smo težine zadatka koji nas očekuje, posebno što Nišlije sada priželjkuju prvu pobedu pred svojim navijačima. Zato pozivam naše pristalice da u što većem broju dođu na tribine stadiona Čair, pomognu nam kao protiv Kolubare, jer i mi želimo pobedu i ulazak u uspešnu seriju.\nKlub je organizovao prevoz za navijače, koji žele uživo da isprate novi “srpski el klasiko” i pomognu našim fudbalerima da uspešno nastave trku u novom šampionatu.\nPrevPrethodna vestZVEZDANO VEČE ĐORĐA JOVANOVIĆA\nSledeća vestPOKLONILI POBEDUNext


Vesti - Održana radionica za definisanje mera Plana održive urbane mobilnosti za Pirot SKGO - Vesti detaljno\nOdržana radionica za definisanje mera Plana održive urbane mobilnosti za Pirot\nU petak, 28. februara 2020. godine, održana je radionica za definisanje mera Plana održive urbane mobilnosti grada Pirota. Radni tim i predstavnici zainteresovanih strana, uz podršku projektnog tima SKGO, sastali su se još jednom da zajedno prodiskutuju kojim merama je moguće ostvariti ciljeve definisane Planom održive urbane mobilnosti za grad Pirot. U skladu sa vizijom ovog plana, Pirot treba da postane grad sa dobro razvijenom pešačkom i biciklističkom infrastrukturom, ekološki i ekonomski prihvatljivim javnim prevozom, grad atraktivnih javnih prostora, bezbedan za kretanje svih građana, a posebno dece.\nDa bi se ova ambiciozna vizija, koja podrazumeva smanjenje korišćenja putničkih automobila uz zadržavanje visokog udela biciklista u kretanjima u gradu, ostvarila, potrebno je u narednom periodu sprovesti veliki broj međusobno usaglašenih mera. Neke od njih bi podrazumevale: unapređenje urbanističko planske dokumentacije, dosledno sprovođenje politike parkiranja, uspostavljanje mreže biciklističke infrastrukture, unapređenje javnog prevoza i ulaganja u unapređenje pristupačnosti.\nRadionica koja je održana u petak, 28.2. ujedno je i poslednja radionica predviđena projektom „Održiva urbana mobilnost u gradovima i opštinama u Srbiji“ koji je SKGO sprovodila prethodnih 12 meseci u ovom gradu, a čiji bi ishod trebalo da bude izrađen Nacrt plana održive urbane mobilnosti. Usvajanjem ovog plana, Pirot će se svrstati u red malobrojnih lokalnih samouprava u Srbiji koje slede dobre prakse Evropskih gradova i strateški promišljaju unapređenje saobraćaja i kvaliteta životne sredine.\nProjekat je podržan od strane Otvorenog regionalnog fonda za energetsku efikasnost u jugoistonoj Evropi, koji finansira Nemačka savezna vlada (GIZ ORF EE).


After Affair najavljuje dobru atmosferu uz vrhunski ples na javnom dočeku Nove godine - BalkanMix - Radio on Demand\nAfter Affair najavljuje dobru atmosferu uz vrhunski ples na javnom dočeku Nove godine\nBonjasky & Ivan Z su prije udruživanja u zajednički projekat After Affair nastupali odvojeno. Kao After Affair postoje nepunih godinu dana, a publika ih je vrlo brzo prihvatila, što je rezultiralo brojnim nastupima u BiH i regionu tokom 2016. godine. U razgovoru za Klix.ba su rekli da im je poziv da nastupaju na javnom dočeku Nove godine došao kao finalna potvrda kvaliteta i rada.\n"Trenutno u BiH ne postoji profesionalnija ekipa s kojom se može sarađivati od ove koja je zadužena za kompletnu organizaciju eventa. Svaki detalj je pažljivo osmišljen, produkcija i sama realizacija eventa će biti na najvišem mogućem nivou tako da će svi prisutni istinski uživati u audiovizuelnom spektaklu", rekli su Bonjasky & Ivan Z.\nPriznaju da im je nastup na javnom dočeku Nove godine izazov i nagrada, a najavljuju dobru atmosferu za vrhunski ples.\n"S obzirom na to da mi puštamo klupsku plesnu muziku građani mogu očekivati najveći open-air disko u Bosni i Hercegovini. Prezentovat ćemo sve ono što radimo posljednjih godinu dana kao After Affair i rasplesati masu kako bi što lakše podnijela minuse najavljene za 31.12.", rekao je ovaj dvojac za Klix.ba.\nNajavljeno je da će novogodišnji program trajati četiri sata, a uz zvijezdu večeri Dinu Merlina, nastupat će Divanhana, Yehan Jehan te After Affair.\nNa Trgu BiH očekuje se od 80.000 do 100.000 ljudi, a tačno u ponoć tradicionalno će biti priređen vatromet.


Gotovo neprimjetne novine na političkoj sceni u Crnoj Gori dovešće građane u istu situaciju kao na izborima ranijih godina. Istraživanja javnog mjenja pokazuju naklonost građana prema istom, tako da se teško može stvoriti prostor za promjenu.\nOpozicija koja je pokušala da se ujedini u Demokratski front, čiji je osnivač bivši Miloševićev ambasador u Rimu Miodrag Lekić, došla je do tačke pucanja, kada se Socijalistička narodna partija počela premišljati. Predsjednik te stranke Srđan Milić želi samostalan nastup na izborima, a tome se protive funkcioneri drugog krila koji su za zajednički nastup svih opozicionih partija. Rezultat sukoba je formiranje paralelnih odbora te stranke. Cijepanje i mimoilaženje u idejama nije novina u SNP-u, a ostaje nepoznato kome je u interesu da opozicija ostane neujedinjena. U javnost je plasirana priča da je dijeljenje u najvećoj opozicionoj partiji u Crnoj Gori zapravo uvijek postojalo i da je nastala kao otcijepljeno krilo Demokratske partije socijalista 1997. godine.\nKao već iskusna na vlasti, koalicija DPS-SDP ne uzbuđuje se mnogo oko svojih protivnika, ali samim biranjem termina za izbore jasno je objelodanila strah od već istrošenih i prevarenih birača, pa se početak oktobra učinio kao dobar trenutak. Kraj turističke sezone svakako zvuči bolje od proljeća kada će građani biti možda biti malo svjesniji nižeg standarda i praznijeg džepa.\nJedina novina na ovogodišnjim parlamentarnim izborima biće partija Pozitivna Crna Gora, koja je iskoračila sa toliko pozitivnim idejama da je mnogi smatraju DPS-vom mlađom sestrom. Njeni čelnici odbacuju te spekulacije i tvrde da su oni partija sa jasnim stavovima i da ne pripadaju vladajućim strukturama. Tvrde kako će se boriti za ravnopravnost svih, za državne simbole i za iskorjenjivanje korupcije.\nDa li će izbori 2012. godine biti deja vu prethodnih ili će doći do nekih promjena, još je neizvjesno. U javnosti preovladava mišljenje da će Milo Đukanović ipak pobijediti.


Jeftini letovi iz Ženeve za Tuzlu - Avio karte Ženeva Tuzla - eSky.rs\nAvio karte iz Ženeve za Tuzlu\nPretražite letove iz Ženeve za Tuzlu\nProverite najbolje prilike za letove iz Ženeve za Tuzlu\n✔ Postoje li posebne ponude za letove iz Ženeve za Tuzlu na eSky.rs?\n✔ Mogu li se pobrinuti za osiguranje prilikom rezervacije leta iz Ženeve za Tuzlu?\n✔ Ako rezervišem let iz Ženeve za Tuzlu, mogu li da rezervišem ujedno i smeštaj?\n✔ Koje avio-kompanije nude letove iz Ženeve za Tuzlu?\nBudite sigurni, da na eSky.rs ponuda letova iz Ženeve za Tuzlu uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Švajcarske Jeftini letovi iz Švajcarske Jeftini letovi za Bazel Jeftini letovi iz Bazela Jeftini letovi za Fonte Nuova Jeftini letovi iz Fonte Nuova\nJeftini letovi do Slovačke Jeftini letovi iz Slovačke Jeftini letovi do Enfield Halifax Stanfield Jeftini letovi od Enfield Halifax Stanfield


EP o Kosovu: Nema rezultata reformi, ugrožena sloboda medija, poziv na formiranje ZSO - Društvo - Dnevni list Danas\nPočetna » Društvo » EP o Kosovu: Nema rezultata reformi, ugrožena sloboda medija, poziv na formiranje ZSO\nIzostanak rezultata reformi, neefikasna borba protiv korupcije, pravosuđe pod uticajem politike, netransparentno finansiranje političkih partija, raširene dezinformacije o EU, ugrožena sloboda medija, napadi na novinare i manjak slobode izražavanja ključne su zamerke u usaglašanim amandmanima na Izveštaj Evropskog parlamenta (EP) o Kosovu.\n0Piše: Beta 23. februara 2021. 17.21\nAmandmanima na Izveštaj izvestiteljke EP za Kosovo Viole Fon Kramon, o kojima su članovi Spoljnopolitičkog odbora EP (AFET) jutros glasali pisanim putem, poslanici pozivaju Prištinu da ispuni preuzete obaveze, žale zbog lošeg sprovođenja reformi i insistiraju na dijalogu sa Beogradom i, kako se navodi, normalizaciji odnosa „dve države“, prenosi televizija N1.\n„Naglašavamo da je normalizacija odnosa Srbije i Kosova prioritet i preduslov za dalje EU integracije obe države, što je ključan uslov za osiguravanje stabilnosti i prosperiteta šireg regiona. Ponavljamo raniji poziv da se nastavi sa punom primenom do sada postignutih sporazuma, u dobroj nameri i blagovremeno, uključujući osnivanje Zajednice srpskih opština (ZSO) bez daljeg odlaganja“, navodi se u jednom od usaglašenih amadmana u koje je televizija N1 imala uvid.\nU amandmanu se vlade Srbije i Kosova pozivaju da se uzdrže od svake akcije koja bi ugrozila međusobno poverenje i ugrozila dijalog.\n„Ponavljamo važnost očuvanja multietničnosti i na Kosovu i u Srbiji i smatramo da cilj regiona ne bi trebalo da budu etnički homogene države“, dodaje se.\nU amandmanima članova AFET-a navodi se da „dugoročna stabilnost Kosova i napredak društva i dalje zavise od odnosa kosovskih Albanaca i kosovskih Srba“ i dodaje da su političari odgovorni za promociju „tolerancije, inkluzije i međusobnog razumevanja i poštovanja“.\nPozivaju Prištinu da reši pitanja koja koja koče dijalog sa Beogradom, da formira tim za pregovore i da pripremi zajedničku platformu za dijalog u saradnji sa drugim političkim akterima.\nU amandmanima stoji da je nezavisnost Kosova proces koji ne može biti poništen, a države EU koje ga nisu priznale pozivaju se da to učine radi „potvrde verodostojne evropske posvećenosti procesu proširenja“.\n„Evropski parlament osuđuje kampanju ‘nepriznavanja’ koju Srbija vodi protiv Kosova i koja je dovela do toga da je nekoliko država povuklo priznanje. Priznanje Kosova bilo bi korisno za normalizaciju odnosa Kosova i Srbije, poboljšalo bi i učvrstilo stabilnost regiona i olakšalo integraciju obe države u EU“, piše u usaglašenim amandmanima.\nTakođe se pozdravlja odluka Izraela da prizna Kosovo, ali se kritikuje odluka Prištine da otvori ambasadu u Jerusalimu. Navodi se da je to u suprotnosti sa politikom EU i izražava žaljenje zbog vašingtonskog dogovora Beograda i Priština da Kosovo prekine sa zahtevima za prijem u međunarodne organizacije.\nPoslanici su naročitu pažnju pridali zaštiti manjina, prvobitno Roma, Aškalija i Egipćana, a amandmanima su obuhvatili i Srbe, Bošnjake, Turke i Gorance, kao i raseljene osobe.\nOni pozivaju na veće angažovanje pri razotkrivanju sudbina nestalih osoba i otvaranje svih ratnih arhiva koji bi mogli da pomognu utvrđivanju istine.\nOd Srbije traže da dovrši istragu o tri tela ekshumirana iz masovne grobnice otkrivene u novembru nedaleko od Raške, za koja se veruje da pripadaju kosovskim Albancima.\nPoslanici EP ponavljaju podršku radu Specijalizovanih veća Kosova i specijalizovanog tužilaštva sa sedištem u Hagu i insistiraju da mu bude omogućen dalji slobodan rad, bez ikakvog uplitanja sa strane.\nPoslanici su u izveštaju pozdravili „mirno i uredno“ sprovedene kosovske izbore u oktobru 2019. godine, ali su u usaglašenim amandmanima „izrazili zabrinutost zbog nedostatka konkurencije, slobode izbora i izražavanja u zajednici kosovskih Srba“.\nŽale i zbog kontinuirane političke nestabilnosti nakon tih izbora i pozivaju sve političke snage na Kosovu da izvrše reformu političkog sistema kroz ustavne promene.\nAko je suditi po amandmanima, Evropu možda najviše zanima dalje smanjenje broja tražilaca azila i borba protiv radikalizma, rehabilitacija i reintegracija stranih boraca i smanjenje uticaja ekstremističke propagande, navodi N1.\nPoslanici traže jaču ulogu države i bolju edukaciju građana, ali i dalje preporučuju ukidanje viza za građane Kosova, uprkos bezbednosnim nedostacima.\n„Izolacija građana Kosova utiče na sprovođenje programa EU, a nedostatak odluke Evropskog saveta onemogućuje Kosovo da dođe do pomoći koja mu je hitno potrebna, slabi kredibilitet EU i može da utiče na dijalog Beograda i Prištine“, navodi se u jednom od usaglašenih amandmana.\nRezultati jutrošnjeg glasanja o usaglašenim amandmanima biće saopšteni kasnije danas, a o Izveštaju u celini članovi AFET-a glasaće tokom večeri. Rezultati tog glasanja trebalo bi da budu saopšteni ujutru, navodi N1.\nIzveštaj usvojen na AFET-u poslanici EP će razmatrati i o njemu glasati na plenarnoj sednici 24. i 25. marta.\nEvropski parlament, Kosovo, Zajednica srpskih opština, ZSOBrisel


Država za kazne platila 4,82 milijarde dinara u 2019.godini | Nova Ekonomija\nMinistarstvo finansija u 2019. godini ostvarilo je prihode od oko 248 milijardi dinara, od čega na zaduživanja i prodaju finasijske imovine "otpada" 39,46 milijardi ili oko 16 odsto, navodi se u izveštaju Državne revizorske institucije (DRI).\nNa plate, dodatke i naknade zaposlenih u Ministarstvu isplaćeno je skoro 558,6 miliona dinara, za socijalne doprinose na teret poslodavca još oko 95 miliona.\nIzdvajanja za propuste države duplirana u odnosu na 2017.\nPored toga, ministarstvo je za usluge po ugovoru izdvojilo još 248,48 miliona dinara, a najveći deo, skoro 92 odsto od te sume, odnosi se na "stručne usluge", koje obuhvataju naknade posebnom savetniku ministra i angažovanih lica po ugovorima o privremenim poslovima.\nRashodi za tekuće dotacije organizacijama za obavezno socijalno osiguranje iznosile su oko 183,19 milijardi dinara, a oko tri četvrtine tog novca upotrebljeno je za isplatu nedostajućih sredstava za penzije PIO fondu, preko 124 milijardi.\nMinistarstvo je u prošloj godini na ime novčanih kazni i penala po rešenju sudova ukupno izdvojilo 4,82 milijardi dinara koji su izvršeni putem prinudne naplate i po sudskim presudama, u kojima je naznačena Republika Srbija kao tužena strana.\nNa ime finansiranja rada Agencije za restituciju isplaćeno je nešto više od 427 miliona dinara, a na ime tekućih i nenamenskih transfera nivou gradova skoro 9,82 milijardi dinara.\nOd te sume, 7.81 milijardi dinara odnosi se na tekuće transfere, nešto više od 2 milijarde na nenamenske transfere.\nNajviše novca pojedinačno dobio je Leskovac, oko 947 miliona, dok se na drugom mestu nalazi Beograd sa 863,32 miliona dotacija, koje su u potpunosti isplaćene iz budžetske rezerve.\nOpština sa najvećim pojedinačnim "dobitkom" je Aleksinac, sa preko 513 miliona dinara transfera.\nMinistarstvo finanasija nije evidentiralo zaduživanja od multilateralnih institucija u iznosu od oko 40 miliona dinara kako treba i nije izvršilo usklađivanje sa podacima iz glavne knjige Uprave za trezor, što nije u skladu sa Uredbom o budžetskom računovodstvu, dodaje se u izveštaju.\nJedina druga nepravilnost koju je DRI utvrdila tiče se evidentna pogrešnom bufdžetskom kontu.iranja 11,65 miliona dinara, namenjenih izradi Idejnog rešenja zgrade Poreske uprave,\nU postupku revizije nisu utvrđeni nalazi visokog prioriteta, odnosno druge ozbiljnije nepravilnosti.


Zvezda trojkama "slomila" borbeni Mornar | MeridianBetSport\nNaslovna Košarka ABA Zvezda trojkama “slomila” borbeni Mornar\nKošarkaši Crvene zvezde pobedili su ekipu Mornara u derbiju 16. kola ABA lige, rezultatom 86:78 (25:22, 15:15, 24:24, 22:17).\nCrveno beli iz Beograda su sjajno šutirali za tri poena, tim Dejana Radonjića je postigao čak 17 šuteva za tri poena, što je odnelo prevagu na ovom meču.\nNajefikasniji igrač na meču bio je Ognjen Dobirć sa 20 poena, najbolje ga je pratio Džordan Lojd sa 18 postignutih koševa. Kod Mornara najviše se istakao Ajzea Vajthed sa 19 poena i pet asistencija.\nKošarkaši Crvene zvezde su bolje otvorili ovu utakmicu već nakon sedam minuta igre gosti iz Beograda su uspeli da stignu do dvocifrenog plusa nakon trojke Ognjena Dobrića, rezultat 18:8.\nMornar je nakon tajm auta ekspreno odgovorio sa pet poena u nizu, što je nateralo Dejana Radonjića da zatraži prvi minut odmora za svoju ekipu.\nNakon tajm auta trenera Crvene zvezde, viđeno je nekoliko dobrih potezao Ajzee Vajtheda i Džordana Lojda, pa su tako crveno beli sa prednošću rezulatom 25:23 završili prvu deonicu.\nU drugoj četvrtini je viđen sličan scenario kao u prvoj deonici, crveno beli su dolazili u nekoliko navrata dolazili do 10 poena prednosti, da bi se Mornar vraćao preko Vajtheda i Smita.\nEkipe su pogađale u velikim procentima, da bi Hol lepim prodorom doneo prednost Crvenoj zvedi na poluvremenu rezultatom 40:37.\nPoluvreme 🏀@MornarBar 37\nKK Crvena zvezda mts 40\n📊 @OgnjenDobric 11 poena, @mrjloyd 9 poena#TogetherWeStand #kkcz pic.twitter.com/GpkdSgMxAm\nU trećoj četvrtini Crvena zvezda nikako nije uspevala da se rezultatski odvoji, crveno beli su nakon trojke Lazića stigli do prednosti od 5 poena sredinom četvrtine, ali su igrači Mornara uspevali konstantno da drže egal.\nZvezda je najviše zahvaljujući dobrom šutu za tri poena uspevala da drži rezultatski plus na svojoj strani, koji je na kraju trećeg dela igre iznosio 64:61, u korist crveno belih.\nPočetak poslednje deonice obeležilo je isključenje Dejana Radonjića i Đorđija Pavićevića koji su udaljeni sa terena nakon burnih protesta.\nCrvena zvezda je uglavnom šutem za tri poena uspevala da odoleva napadima Mornara, što joj je na kraju donelo trijumf rezultatom 86:78, i važnu pobedu za nastavak borbe u ABA ligi.\nPrva trojka Tavaresa u karijeri, za pobedu nad Andorom\nObavetno pogledajte:KAŠALJ NA NERVNOJ BAZI | Fudbalski kutak: Udarac iz ugla #39\nPrethodni tekstJovanović: Uzbudljiva, ne baš kvalitetna, ali zanimljiva utakmica\nSledeći tekstLjajić pogodio, Bešiktaš se učvrstio na vodećoj poziciji\nnanazmaj 25 januara, 2021 At 16:40\nDivan mec i toliko sam srecna zbog Crvene Zvezde,konacno je na koloseku pobeda!!!!\nDjole 25 januara, 2021 At 13:45\nPaaa i nije neki procenat realizacije 17/34, mora to bolje da bude\nNidza007 25 januara, 2021 At 00:41\nNi jedna pobeda Zvezde mi nije bila sladja kao sto je ova😁 A toliko su se hvalili koliko je Mornar jaka ekipa.. Cak ni sudije koje su ih favorizivale, nisu mogli da im pomognu.. Zvezda ih je posteno razbila\nFamilija0 25 januara, 2021 At 00:17\nBravo za mec momci,bravo za Dobrica,O Brajana i Lojda najvise,fantastican mec su odigrali!\nEl matador 25 januara, 2021 At 00:16\nKakav mec Dobric,kako igra momak od kad se vratio Radonjic!\nMaras!!! 25 januara, 2021 At 00:16\nZalosno je koliko su sudije pomagale Mornaru,koliko greskaka na racun Zvezde!\nMarija Tadić - 27 maja, 2020 27\nRastanak posle tri i po godine, Jovanović nije više trener FMP-a\nMarko Čubrak - 13 decembra, 2020 4


Iran će za tursko i arapsko tržište za izvoz zameniti ruskim - Princip | Princip\nAdded by Stefan Martinović on 08/01/2016.\nTags: ekonomija, Iran, Rusija, Turska\n„Rusija će, kao potrošač i most između Irana i evropskih zemalja, zameniti Tursku i arapske zemlje za izvoz naših prehrambenih proizvoda”, izjavio je Alireza Moravatpur, predsedavajući Udruženja prehrambene industrije Irana, za FNA u sredu.\nOn je ponovio da će arapskim trgovačkim kompanijama ovaj potez naneti velike gubitke i dodao: „Veliko rusko tržište će otvoriti svoja vrata iranskim proizvođačima i trgovcima”. Ovaj zvaničnik je istakao da su arapske zemlje do sada bile posrednik za izvoz iranskih prehrambenih proizvoda, pa će ih Iran sada zameniti. „Uzimajući u obzir razvoje u regionu, Rusija će biti most za izvoz iranskih prehrambenih proizvoda i u tome će zameniti arapske zemlje”.\nHedajat Askari, izvršni direktor Iranskog trgovinskog udruženja, sredinom decembra je najavio mogućnost zamene turskog voća, mesa i ribe, iranskim proizvodima na ruskom tržištu. Askari je rekao da je delegacija Irana već postigla preliminarni dogovor sa moskovskom veleprodajnom kompanijom u vezi sa dopremom iranskog voća i povrća u ruski glavni grad.\n„Imamo 60,000 tona jabuka, kivija, krastavaca i drugih proizvoda, kao i 10 miliona konzervi voćnog sirupa koji su spremni za isporuku Rusiji čim budemo dobili odobrenje od naših ruskih partnera”, rekao je Askari. On je rekao da je njegova organizacija spremna da zadovolji potrebe ruskih potrošača za ribom, jajima i mesom.\nIran je udvostručio napore da plasira svoje proizvode na rusko tržište otkako su odnosi između Moskve i Ankare zahladneli, što je dovelo do uvođenja sankcija na uvoz turskih prehrambenih proizvoda.\nVisoki zvaničnici Irana i Rusije su 23. novembra potpisali 7 momoranduma o razumevanju i saradnji, a potpisivanju su prisustvovali predsednik Irana Hasan Rohani i predsednik Rusije Vladimir Putin. U proteklih nekoliko godina, Iran i Rusija su ostvarile saradnju na različitim poljima, naročito u sferama politike i ekonomije. Obim obostrane trgovine je u prva tri meseca 2015 godine skočio 10% u poređenju sa istim periodom 2014.


Prezentacija softverskih rješenja za izradu reda vožnje\nVelike mogućnosti pri izradi reda vožnje, praćenju njegove realizacije i drugi efekti kao što je potrošnja energije, koju pruža OpenTrack-Simulacija rada sistema željezničkog saobraćaja, prezentovane su u Željeznicama Republike Srpske.\nSoftver kojim se izrađuje red vožnje, testiraju rješenja, planovi i ideje prije same realizacije predstavila je švajcarska kompanija „Open Track“ koja se bavi simulacijom željezničkog saobraćaja.\n- Cilj projekta pod nazivom „Objektno orijentisano modeliranje u željezničkom saobraćaju“ bio je razvijanje pomoćne alatke koja bi omogućila pristup radu željeznice, kao i rješavanju raznih problema kroz simulaciju. Iz tog projekta je nastao proizvod „Open Track-Simulacija rada sistema železničkog saobraćaja“, koji se danas koristi u radu željeznice, željezničkoj industriji, inžinjerskim biroima i akademskim institucijama – istakla je nakon prezentacije, Jelena Aksentijević, asistent u kompaniji „Open Track“.\nZa vrijeme simulacije, računa se kretanje voza u skladu sa izrađenim redom vožnje i signalno-sigurnosnim sistemom. Simulacijom se računa kretanje voza sa preciznošću na nivou jedne sekunde i daje prikaz rada signalno-sigurnosnih sistema. Nakon završetka simulacije, „Open Track“ analizira sve podatke prikupljene tokom simulacije i daje tipičan vizuelni prikaz željezničkog izvještaja, kao što je grafikon saobraćaja vozova, dijagram zauzetosti prostornih odsjeka te statistički prikaz kašnjenja.\n- Predstavljene su nam velike mogućnosti pri samoj izradi i praćenju realizacije reda vožnje kao i kada su u pitanju ostali sporedni efekti kao što je potrošnja energije, odnosno preciznije praćenje na koji način se ona troši. S obzirom da do sada nismo radili na ovakav način, neophodno je, prije svega, da dobijemo mogućnost da isprobamo ovaj sistem koji nam je predstavljen – rekao je Nebojša Lujić, direktor Sektora za eksploataciju u Željeznicama Republike Srpske.\nKompanija „Open Track“ prisutna je u 250 svjetskih kompanija u 50 zemalja širom svijeta.


Utisci iz Italije u vreme koronavirusa\nMnogi naši kandidati su se našli u nekoj od zemalja pogođenih epidemijom koronavirusa, a mi se trudimo da im pružamo potrebnu podršku i da redovno sa njima održavamo kontakt.\nKako nam je stalo do njihove sigurnosti i bezbednosti, savetujemo im da se pridržavaju svih potrebnih mera, sa kojima su svi već dovoljno upoznati. Ima li dobrih strana u tome što su se za vreme epidemije našli u stranoj zemlji\n? Mi smo sigurni da ipak ima, a šta o tome kaže Milica koja trenutno boravi u Italiji pročitajte u nastavku:\n“Nalazim se u gradu Cuneo, regija Pjemont. Trenutna situacija je da smo u kućnoj izolaciji i da ne paničimo povodom sitacije o koronavirusu. Koristimo ovo vrijeme da se još bolje upoznamo. Mediji nas svakodnevno obavještavaju o stanju, kako u Italiji i našog regiji, tako i o stanju u ostalim zemljama. Sa porodicom naravno isto komentarišem dešavanja trenutna, ali s obzirom na to da smo u kući vec danima (preventivno) ne znamo kakva je situacija u gradu i sa drugim ljudima osim onoga što je plasirano u medijima.”\nČar programa kulturne razmene jeste upoznati kulturu zemlje koja vas iz mnogo razloga privlači, a ono što možemo da izdvojimo kao prednost u ovoj lošoj situaciji je upravo to zbližavanje sa italijanskom porodicom i upoznavanje njihove kulture, mentaliteta i karakteristika. Da ne govorimo o nivou jezika koji će se steći time što se u ovakvim situacijama sa porodicom provodi najveći deo vremena.\nIako bi naši kandidati verovatno voleli da su se u neko drugo vreme zadesili u Italiji, verujemo da će iz ovakve situacije izvući samo najbolje.\nUkoliko i vi želite da upoznate Italiju kroz program kulturne razmene, program će se realizovati od maja meseca, a na vama je da se prijavite na vreme. To možete vrlo jednostavno učiniti klikom Saznaj više\n← Utisci iz Španije u vreme koronavirusa\nŠpanija u doba koronavirusa iz perspektive naših kandidata →


NAŠA I RUSKA VIZIJA ZAPADNOG BALKANA SE RAZLIKUJU! SAD ponovo upozorile Srbiju zbog kupovine ruskog oružja! - GlobalCir\nAmbasada Sjedinjenih Američkih Država u Srbiji ponovila je u četvrtak da je zabrinuta zbog činjenice da Srbija nabavlja rusku vojnu opremu i pozvala Beograd da “odustane od transakcija sa Moskvom koje mogu da izazovu sankcije”.\n“Pozivamo sve naše saveznike i partnere da se odreknu transakcija s Rusijom koje rizikuju pokretanje sankcija prema Zakonu o suprotstavljanju američkim suparnicima kroz sankcije (CAATSA). Više puta smo izrazili zabrinutost zbog nabavke ruske vojne opreme u Srbiji, uključujući planiranu kupovinu sistema Pancir, sa visokim vladinim zvaničnicima”, navodi se u odgovoru Ambasade za RSE.\nU njemu se dodaje da Sjedinjene Države i Rusija imaju vrlo različite vizije za budućnost Zapadnog Balkana, te da Vašington snažno podržava evropski put Srbije i njen postavljeni cilj članstva u Evropskoj uniji.\nŠest ‘Pancira S1’ stiglo u Srbiju


Zvizdić pozvao kineske korporacije da rade u BiH\n06.11.2016. / 11:32\nSARAJEVO, Predsjedavajući Savjeta ministara BiH Denis Zvizdić pozvao je, tokom današnjeg sastanka u Rigi, čelnike kineskih tehnoloških i investicionih korporacija – “Huawei”, “Nukteh” i Industrijska i komercijalna banka Kine da naredne projekte realizuju u BiH.\nZvizdić je sagovornike, koji učestvuju na Biznis forumu u okviru Petog samita 16 zvaničnika zemalja centralne i istočne Evrope sa premijerom Kine /16 plus jedan/, informisao da BiH ima kvalitetnu i obrazovanu radnu snagu i pristup tržištu EU, saopšteno je iz Savjeta ministara BiH.\nPredsjedavajući Savjeta ministara zahvalio je kompaniji “Nukteh” na izuzetno vrijednoj donaciji specijalnih skener vozila za detaljan pregled kamiona Upravi za indirektno oporezivanje BiH, što će značajno ojačati bezbjednost granice.\nČelnici navedenih kompanija istakli su dosadašnje pozitivno iskustvo kineskih kompanija u BiH, te iskazali interesovanje za ulaganje u sektore energetike, transporta, poljoprivrede, bezbjednosti i zbrinjavanja različitih vrsta specijalnih otpada.\nZvizdić je posjetio i izložbeni salon “Huawei”, gdje su mu predstavljena najnovija tehnološka dostignuća ove kompanije.\nSastancima je prisustvovao i ministar spoljne trgovine i ekonomskih odonosa BiH Mirko Šarović. Srna\nTagovi: biznis forumdenis zvizdicinvesticijeizborkinavazno


Tag / Radomir Nikolić / Vesti online\nPolitički Rubikon nastao posle najave šefa države Tomislava Nikolića da bi mogao da se kandiduje za novi mandat i odluke lidera SNS Aleksandra Vučića da ulazi u trku za istu poziciju, kako...\nDa li je Radomir Nikolić juče uživo gledao "Ubice mog oca"?\nUtorak, 14. februar 2017. godine. Predsedništvo Srpske napredne stranke. Izbor kandidata za ovogodišnje predsedničke izbore u Srbiji. Može biti samo jedan - Aleksandar Najveći. Aktuelni srpski...\nPredsednik Srbije Tomislav Nikolić nazvao je, u izjavi Sputnjik, izmišljotinama sračunatim na omalovažavanje, medijske navode da će, ako ne bude kandidat SNS-a za predsednika Srbije, da dobije...\nVučić "ražalovao" Tominog sina!\nSin šefa države Radomir Nikolić otišao je besan sa Izborne skupštine Srpske napredne stranke jer je smenjen sa mesta predsednika Izvršnog odbora a ostao je i bez mesta u Predsedništvu...\nNajslađi je leb bez motike\nVučić gost kod malog Nikolića\nNikolićevi "divljaci" postaju legalni?\nU Predlogu zakona o legalizaciji kojim Srbija ponovo pokušava da reši problem nelegalne gradnje, mediji su otkrili novi skandal.


Napadač iz Stokholma odbijeni tražilac azila\nBeta 9. aprila 2017. 13:50\nMuškarac koji je osumnjičen za napad u Stokholmu kada se kamionom zakucao u pešake bio je odbijeni tražilac azila koji je trebalo da bude deportovan, saopštila je policija.\nPolicijski zvaničnik Jan Evenson rekao je da je zahtev za azil 39-godišnjeg Uzbekistanca odbijen u junu prošle godine, ali da nije deportovan jer policija nije mogla da ga pronadje na prijavljenoj adresi.\nDrugi policijski zvaničnik Jonas Hising kazao je neimenovani napadač bio simpatizer ekstremista.\nPolicija je privela pet ljudi zbog sumnje da su povezani sa napadom, a ispitala je 500.\nU napadu kamionom u Stokholmu četiri osobe su u petak poginule, a 15 je povredjeno, saopštila je švedska policija. Napadač je najpre ukrao kamion i njime gazio ljude u pešačkoj zoni Stokholma, a potom se zabio u robnu kuću.\nMedju žrtama su jedan Britanac, jedan Belgijanac i dvoje Švedjana.


Još jedan "kockarski" ugovor u Dota 2 - Betway je novi sponzor Invictus Gaming - RUR Esports\nHome - .games - Dota 2 - Još jedan “kockarski” ugovor u Dota 2 – Betway je novi sponzor Invictus Gaming\nTI8 je iza ćoška i svi veliki sponzori sada jure i grabe da budu deo tog velikog esport spektakla, pa je čini se sada najunosniji trenutak za plasirane timove da sebi obezbede sočne sponzorske ugovore.\nOno što je izgleda posebno veliki trend jeste ulazak kockarnica i sajtova za klađenje u svet sponzorskih ugovora sa esportom, specifično sa Dota 2 timovima. Nakon nakon što su Optic i Virtus.pro dobili kladionice kao sponzore, sada i kineski Invictus ulazi u krug “kockarskih” ekipa.\nOni su potpisali jednogodišnji ugovor sa platformom Betway, koji startuje od Ti8 i ovaj lanac će dobiti svoje mesto na dresovima ekipe, a možemo samo da zamislimo koliko se novca krije iza ugovora, ali je Invictus sasvim sigurno dobro prošao.\nValve inače izgleda nije previše srećan zbog toga što se brojne platforme za klađenje tako brzo i naglo vezuju uz Dota 2 timove, pa je počeo tiho da savetuje ekipe da prestanu da potpisuju takve ugovore, iako još uvek ne postoji nikakvo zvanično pravilo o tome.\nU potpunosti ih razumemo, posebno u atmosferi kada se njihove igre zbog Loot kutija već povezuju sa kockanjem, jasno je da dodatno dovođenje kladioničarskih sajtova može da bude samo negativan PR za njihove brendove.


Radio TV Stara Pazova - Danas počinje Sajam privrede 2017\nDanas počinje Sajam privrede 2017\nDanas na kompleksu pazovačkih bazena počinje 11. Regionalni sajam privrede. Najavljeno je učešće preko 150 izlagača iz Srbije i zemalja iz okruženja. U okviru Sajma biće održane i prezentacije i forumi i već tradicionalno Sajam zapošljavanja. Opština Stara Pazova obezbedila je besplatan autobuski prevoz na svakih sat vremena, a izlagači i nagrade za posetioce sajma. Regionalni sajam privrede biće oba dana otvoren od 10 do 19 časova.


Otrovano sedam pasa lutalica u Požegi\nHomeDRUŠTVOOtrovano sedam pasa lutalica u Požegi\nU nekoliko prethodnih dana, za sada nepoznati počinilac ili više njih, otrovali su najmanje sedam pasa lutalica na nekoliko lokacija u centru Požege.\nSumnja se, kako je za Danas rekla Zorica Gavrilović iz požeškog Udruženja za zaštitu životinja „Spasa“, da su psi otrovani mamcima sa kreozanom, pesticidom čija upotreba je zabranjena i koji se ne može legalno kupiti. Ona dodaje da je to udruženje alarmiralo predstavnike požeškog JKP Naš dom, odnosno službu Zoohigijene, i komunalne inspekcije koje su odmah reagovale.\nTa inspekcija, kako je Danasu rekao Želimir Rebić, komunalni inspektor u Požegi, podnela je juče prijavu policiji kako bi se pronašli počinioci tog nedela, dok iz policije kažu da su „preduzeli mere iz svoje nadležnosti i da su o tome obavestili osnovnog tužioca“.\n– Služba Zoohigijene je uklonila sa ulica leševe, a moguće je da će oni biti upućeni na obdukciju, kako bi se ustanovilo da li je to bilo trovanje kreozanom, pošto na to ukazuju stanja uginulih pasa. Tri psa smo uspeli da spasemo, zahvaljujući brzoj rekciji veterinara, kazala je za Danas Gligorijević.\nOna je upozorila i na moguću opasnost po ljude, posebno za decu, ukoliko bi bili u kontaktu sa tim otrovom.\n– Neodgovorni vlasnici pasa su krivi za veliki broj lutalica na ulicama. Pas im vremenom dosadi, neće da ga sterilišu, a štence ostavljaju pored kontejnera, prodavnica, puteva, u blizini škola i na drugim mestima, upozorava Gligorijević.\nMiljko Kragović, direktor požeškog JKP Naš dom, u čijem sastavu je i služba Zoohigijene, u okviru koje postoji azil za humano zbrinjavanje pasa lutalica, kazao je za Danas da je o jezivom prizoru obavestio komunalnu i veterinarsku inspekciju.\n– Bio sam na licu mesta i, osim što je to nehumano prema psima, ta količina kreozana, ako je u pitanju ta hemikalija što bi trebalo da se utvrdi, dovoljna je da ubije krdo životinja, kazao je Kragović i dodao da je sam, radi dokaza, fotografisao užasne prizore uginulih pasa.\nEksplodirala ručna bomba, otac poginuo, sin u bolnici


Poznat novi "minimalac", cifra i dalje daleko od potrošačke korpe | Slobodna reč\nPoznat novi „minimalac“, cifra i dalje daleko od potrošačke korpe\nBEOGRAD – Predsedavajući sednicom Socijalno-ekonomskog saveta Zoran Stojiljković izjavio je da će nova minimalna cena rada biti 32.126 dinara, što predstavlja rast od 6,6 odsto, „uz smanjenje neoporezivog dela zarade i neke olakšice koje će omogućiti poslodavcima da u uslovima pandemije to podnesu“, prenosi N1. Kako se navodi, odluku Saveta tek treba da potvrdi Vlada Srbije.\n„Za nas u sindikatima to nije bilo prihvatljivo jer u zonu beskrajnog produžavanja ostavlja dogovor od pre tri godine da minimalna zarada stigne makar minimalnu potrošačku korpu“ – rekao je on.\nPredsednik Saveza samostalnih sindikata Srbije Ljubisav Orbović je takođe podsetio na dogovor o izjednjačavanju minimalca sa potrošačkom korpom. Prema njegovim rečima, sindikati su imali razumevanja i bili svesni da zbog krize koja nastaje oko virusa COVID-19 takvo povećanje nije realno i prihvatili su smanjenje, ali nisu očekivali ovoliko:\n„Očekivali smo cifru koja bi bila prihvatljiva za zaposlene, a to je 34.000“ – rekao je Orbović.\nPrema zvaničnim podacima Ministarstva trgovine i turizma i Republičkog zavoda za statistiku, minimalna neto zarada u Srbiji je u martu 2020. godine iznosila 30.367 dinara, dok vrednost takođe minimalne potrošačke korpe iznosi 37.714 dinara.\nPrethodni članakPolovina hospitalizovanih u Vranju sa pozitivnim nalazom\nSledeći članakNova cena gradskog grejanja u Vranju


Astronom o užarenoj kugli nad Srbijom: Nije Starlink satelit, može da bude NLO /foto, video/ - 30.04.2020, Sputnik Srbija\nAstronom o užarenoj kugli nad Srbijom: Nije Starlink satelit, može da bude NLO /foto, video/\nUžarena kugla snimljena iznad Beograda u tehničkom smislu može da bude NLO, ali ne mora da znači da se radi o vanzemaljcima, kaže astronom Branko Simonović. 30.04.2020, Sputnik Srbija\n16:03 30.04.2020 (Osveženo: 03:08 26.08.2021)\n© Foto : YT/Dragan MilosavljevićVatrena kugla na nebu iznad Beograda\n© Foto : YT/Dragan Milosavljević\nUžarena kugla snimljena iznad Beograda u tehničkom smislu može da bude NLO, ali ne mora da znači da se radi o vanzemaljcima, kaže astronom Branko Simonović.\nNiz pojava na nebu u poslednje vreme uznemirio je građane Srbije. Posle niza svetlećih tački koje su identifikovane kao sateliti Ilona Maska, pojavio se snimak užarene lopte na nebu iznad Beograda, a videli su je građani naselja Medaković, Zvezdara i Voždovac.\n© Foto : Jutjub/NikzaxsUžarenu kuglu videli su brojni građani Beograda\nUžarenu kuglu videli su brojni građani Beograda\n© Foto : Jutjub/Nikzaxs\nAstronom Branko Simonović iz Astronomskog društva „Ruđer Bošković“ rekao je za TV „Prva“ da ta „užarena lopta“ nema veze sa satelitima Starlink zbog pozicije na nebu na kojoj se pojavila, ali da je i dalje teško utvrditi šta je tačno u pitanju na osnovu snimaka, jer su lošeg kvaliteta i na njima se ne vide karakteristike objekta.\nDodaje da postoje različite opcije šta bi ta lopta mogla biti, te da može da nagađa da je u pitanju signalna raketa koju je neko ispalio, jer ona ume da ostane dugo na nebu i da sjaji upadljivo crveno kao što se vidi na snimcima, ali da mogu da budu i baloni na topli vazduh.\nNa pitanje šta je NLO, Simonović kaže da je strogo uzev taj izraz sasvim legitiman, jer se on odnosi na svako leteće telo.\nU onom slučaju ako je detektovan od strane kontrole letenja i službi koje prate vazdušni prostor, za ovu loptu bi moglo u tehničkom smislu da se kaže da je neidentifikovani leteći objekat. NLO ne podrazumeva vanzemaljce, ističe astronom.\n© Foto : Jutjub/https://www.youtube.com/watch?v=l58nWIvyYs0Sateliti Ilona Maska na nebu će ponovo biti vidljivi početkom maja\nSateliti Ilona Maska na nebu će ponovo biti vidljivi početkom maja\n© Foto : Jutjub/https://www.youtube.com/watch?v=l58nWIvyYs0\nKompanija „Spejs iks“ početkom maja šalje nove satelite, tako da ćemo opet imati priliku da na noćnom nebu vidimo „voziće“ satelita Ilona Maska.\nŠta to već mesecima kruži našim nebom: Uskoro će svaki delić planete biti prekriven njihovim signalom


23/08/2020 - Dnevnik Juga\nPočetna / 2020 / август / 23\nDnevna arhiva: 23/08/2020\nSLIKA DANA: Sijarinska Banja – Korona, šta je to?\nAdministrator 23/08/2020\tDRUŠTVO, Korona Virus, Medvedja 0\nSliku dana poslao nam je čitalac koji je dan proveo u Sijarinskoj Banji. Da li je za pohvalu ili kritiku, za čestitke ili osudu – procenite sami. Na prvi pogled, kao da gledamo sliku iz neke druge zemlje jer su u Srbiji ovakve gužve zabranjene. Srbija se bori protiv Korone, …\nSrdjan Stamenkovic 23/08/2020\tDRUŠTVO, Korona Virus, Leskovac, Niš, Vranje 0\nU poslednja 24 časa u Srbiji su od posledica onfekcije Korona virusom preminule još 3 osobe. Korona virus je do sada u Srbij odneo 698 ljudskih života. U prethodna 24 časa testirano je 6.939 uzoraka, što obuhvata nove pacijenta sa simptomima Korona virusa, testiranja na čini zahtev zbog puta u …\nU leskovačkoj Covid bolnici 18 pacijenata, 2 manje nego juče\nSrdjan Stamenkovic 23/08/2020\tDRUŠTVO, Korona Virus, Leskovac 0\nNastavlja se tend smanjenja broja pacijenata koji se nalaze na lečenju u leskovačkoj Covid bolnici. Prema podacima koje smo dobili iz Opšte bolnice Leskovac, u zgradi Službe za infektivne bolesti koja trenutno jedina radi u Covid režimo, na lečenju je 18 pacijenata. U odnosu na jučerašnji dan bila su 2 …\nU Leskovcu 2, u Vlasotincu 1 novi slučaj Korona virusa – testirano 87 uzoraka, čeka se 157 rezultata\nSrdjan Stamenkovic 23/08/2020\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nPrema podacima Zavoda za javno zdravlje Leskovac u Jablaničkom okrugu su potvrđena 3 nova slučaja Korona virusa. U prethodna 24 časa stigli su rezultata 87 testova od toga sa teritorije Grada Leskovca 80. Reč je u uzorcima uzetim od pacijenata sa simptomima sličnim Covid 19, ali i rezultatima testiranja na …


Prava politika u zajednici je rešavanje onih najvažnijih problema - Raski Portal\nGrad Kraljevo se i ove godine uključio u „Nedelju parlamentarizma“, koju od 12. do 19. decembra 2018. godine, organizuje Narodna Skupština Republike Srbije. Namera je da, u „Nedelji parlamentarizma“, predstavnici Grada i Skupštine mlade sugrađane upoznaju sa radom lokalnog parlamenta i grada Kraljeva odgovarajući na njihova pitanja u vezi sa funkcionisanjem zakonodavnog i izvršnog organa.\nU sali 1 Gradske uprave grada Kraljeva, u kojoj se održavaju sednice Skupštine grada, gradonačelnik Kraljeva dr Predrag Terzić i zamenik predsednika Skupštine grada Kraljeva Vladimir Mimović primili su studente Fakulteta za mašinstvo i građevinarstvo u Kraljevu Univerziteta u Kragujevcu i učenike srednjih škola sa teritorije grada Kraljeva i razgovarali sa njima. Za „skupštinske razgovore“ studentima i srednjoškolcima su bili na raspolaganju i pomoćnici gradonačelnika Nikola Radević i Marko Matović, kao i zamenik sekretara Skupštine Lidija Pavlović i koordinator Kancelarije za mlade Viktor Cvijić.\nMladi Kraljevčani, koji su ovom prilikom sedeli na mestima svojih sugrađana odbornika, potražili su odgovore u vezi sa brojnim temama… jednokratnom pomoći iz Fonda „Petar Bogavac – Anđelko Savić“, širenju zelenog turizma, u vezi sa izgradnjom zatvorenog bazena za vaterpoliste, izgradnjom Muzičke škole „Stevan Mokranjac“, završetkom radova u centru grada i na nadvožnjaku, mogućnošću da grad finansira odlazak u Petnicu, o radu Kancelarije za mlade, uključivanju mladih u obeležavanje, npr. Međunarodnog dana borbe protiv trgovine ljudima, o obezbeđivanju sredstava za unapređenje praktične nastave u špkoli, ulaganju u IT sektor….\nKada je reč o politici, kako je istakao gradonačelnik dr Predrag Terzić, kada sa mladima razgovarate o ovoj temi, oni uglavnom govore o političarima, o političkim strankama, različitim ideologijama.\n„Cilj je pokazati deci šta je politika. Mi želimo da im pokažemo da je politika, u stvari, način rešavanja problema, počev od onih koji se tiču njihovog neposrednog okruženja… kako da u njihovom mestu postoji ambulanta koja će omogućiti njihovim dekama i bakama da se leče, kako napraviti trotoar, u školskom dvorištu izgraditi određeni teren… To je prava politika. Prava politika u zajednici je rešavanje onih najvažnijih problema. Kao što ja kao gradonačelnik moram da razmišljam kako rešiti najvažniji problem Kraljeva – nezaposlenost, odbornici treba da razmišljaju kako da rešavaju probleme u svom mestu, svom delu grada, u zajednici u kojoj žive. Ako tako pristupimo rešavanju problema, od društvene baze, od samog početka, i kada deca krenu sa takvim razmišljanjem od trenutka kada napune 18 godina, oni će kroz nekoliko godina moći da razmišljaju o čitavoj zajednici“, rekao je gradonačelnik.\nNedelja parlamentarizma je od prošle godine uvrštena u agendu redovnih skupštinskih aktivnosti i predstavlja seriju različitih događaja i aktivnosti kojima se otvara forum za razgovor o parlamentarnoj demokratiji i učešću građana u demokratskim procesima, značaju otvorenosti parlamenta kao institucije, kao i različitim načinima komunikacije između građana i njihovih direktno izabranih predstavnika. Koncept „Nedelje parlamentarizma“ je razvijen po ugledu na britanski Parliament week koji je 2011. godine pokrenuo parlament Velike Britanije. Nedelja parlamentarizma okuplja partnerske organizacije koje održavanjem jednog ili više događaja doprinose, između ostalog, pokretanju debate o značajnim pitanjima, promovisanju otvorenosti u radu Narodne skupštine, kao i otvaranju novih kanala za komunikaciju između građana i Narodne skupštine.\nPrema podacima Grupe za edukaciju i prezentaciju skupštinske baštine Narodne skupštine Republike Srbije, tokom prethodne tri godine organizatorima se pridružilo 125 partnerskih organizacija iz 43 grada i opštine u Srbiji, koje su održale više od 200 događaja, a više od 8.500 građana i 1.500 studenata se pridružilo organizovanim aktivnostima i sa 136 narodnih poslanika diskutovalo o načinima za unapređenje rada Narodne skupštine kao institucije i njenog većeg otvaranja ka građanima.


Peć: Jednomjesečni pritvor optuženom da je pucao na tri osobe – Radio Gora\nPeć: Jednomjesečni pritvor optuženom da je pucao na tri osobe\nOsnovni sud u Peći odredio je mjeru jednomjesečnog pritvora M. R. iz Peći, osumnjičenom da je u subotu uveče ranio tri osobe iz vatrenog oružja.\nU odluci koju je objavio, a koju prenosi Gazeta Express, Osnovni sud je dao više detalja o slučaju koji se dogodio 2. januara.\nKako se navodi, osumnjičeni je malo posle 21:00 ispred kuće povređenih Š. D, A. D. i i F. D, zbog prethodnog spora, pokušao da ubije A. D. iz vatrenog oružja. Pucnjavi je prethodio i fizički sukob između.\nOsumnjičenom se stavlja na teret pokušaj ubistva i neovlašćena upotreba i posjedovanje oružja.\nMjera jednomesečnog pritvora određena mu je zbog procjene suda da postoji sumnja da je počinio ova krivična djela.\nUjedno, najavljeno je da će tokom istražnog postupka biti saslušana tri oštećena lica i ujedno svedok koji je bio prisutan tokom incidenta, usljed čega sud zaključuje da bi puštanjem osumnjičenog na slobodu postojao rizik da utiče na njih kako bi promenili iskaze.\nDruga procjena suda je da postoji rizik da bi, ukoliko bude pušten da se brani sa slobode, M. R. pokušao da uništi ili sakrije dokaze o izvršenju krivičnog djela, ali i da bi pokušao da izvrši isto krivično djelo.\nPodsjetimo, Kosovska policija potvrdila je u subotu uveče da su tri osobe ranjene vatrenim oružjem u blizini autobuske stanice u Peći, a da su dvoje povređenih upućeni u UKBC.\nMediji su javili da su povređeni otac, sin i unuk, a da je osumnjičeni u međuvremenu uhapšen.


Efikasniji načini upotrebe energije predstavljeni građanima Bijeljine – Vaš obnovljivi izvor informacija – Energis\nU Bijeljini je organizovan informativno-edukativni događaj sa ciljem promocije važnosti energetske efikasnosti čime se doprinosi očuvanju životne sredine i ostvaruju značajne finansijske uštede\nEdukativnim aktivnostima poput ove, projekat Zeleni ekonomski razvoj ima cilj educirati građane o efikasnim načinima upotrebe energije u svakodnevnom životu, jer minimalnim izmjenama svakodnevnih navika moguće su finansijske uštede, te se poboljšanjem energetske efikasnosti smanjuje emisija CO2 i kreira zdrava životna sredina.\nPosjetioci su imali priliku vidjeti izloženu maketu energetski efikasne kuće, upoznati se sa mjerama koje mogu primijeniti u domaćinstvu, a koje doprinose manjem korištenju energije, finansijskim uštedama i zaštiti životne sredine.\nNa primjer, preko 20 posto gubitaka toplote se dešava putem zidova, a samom izolacijom ostvarive su finansijske uštede i do 30 posto. Termoizolacija fasade, osim faktora uštede također doprinosi i kvalitetu, te ugodnosti stanovanja.\nNa osnovu poboljšanja mjera energetske efikasnosti u privatnom i javnom sektoru, smanjuju se troškovi javnih sredstava na potrošnju energeneta i kreira se povoljan ambijent za ulaganje u infrastrukturne mjere energetske efikasnosti. Tako je od 2013. godine do danas, implementacijom projekta Zeleni ekonomski razvoj, zabilježeno smanjenje potrošnje energije za 59 posto, smanjenje emisije CO2 za oko 12.500 tona godišnje.\nPoboljšana je energetska efikasnost na 196 javnih objekata čime je omogućen ugodan i kvalitetan boravak za preko 130.000 korisnika/ica, te je kreirano 1.700 zelenih radnih mjesta i ostvarene su finansijske uštede u javnim budžetima.


Biro sutra donosi mere zbog migrantske krize - Sputnjik Srbija\n20:29 26 Oktobar 2020\nBiro sutra donosi mere zbog migrantske krize\n18:37 15.07.2016 (osveženo 18:58 15.07.2016) Preuzmite kraći link\nPremijer Srbije Aleksandar Vučić je za sutra u osam časova najavio sednicu Biroa za koordinaciju službi bezbednosti, na kojoj će se razgovarati o migrantskoj krizi.\nKako je rečeno, zadatak je da se vidi šta država može da uradi povodom migrantske krize, jer to postaje sve veći problem za državu.\n„Rešićemo taj problem i zaštitićemo nacionalne i državne interese“, rekao je Vučić, koji je povodom najnovijeg terorističkog napada rekao da ga užasava to što za tako nešto ne može niko da se spremi.\n„Šta da uradite sa magarcem koji sedne u autobus i počne da gazi decu, tu nemate HD vrata i ne možete da sprečite bilo čime, prosto to je ideologija koja ubija“, rekao je Vučić.\nMinistar za rad, zapošljavanje, boračka i socijalna pitanja Aleksandar Vulin izjavio je danas da će na sednici Biroa biti donete odgovarajuće mere koje će zaštiti Srbiju i njeno stanovništvo, ali i obezbediti human odnos prema migrantima.\nVulin je istakao da Vlada Srbije vodi računa o interesima građana i dodao da Srbija u migrantskoj krizi neće i ne može da bude sama i da ne može da zavisi od unilateralnih odluka drugih zemalja.\n„Upravo zbog toga smo i zakazali sednicu Biroa, na kojoj očekujemo da će sve naše službe raditi ono što je im je već bilo zadato, što je predsednik Vlade Srbije naložio svakoj službi — da naprave odgovarajuće planove i obezbede postupanje kako bi se zaštitila naša teritorija, ali i da ljudi koji ulaze u Srbiju mogu da ispune sva međunarodna prava“, rekao je Vulin.\nVulin je rekao i da će predsednik Vlade Srbije dobiti odgovarajuće predloge od Ministarstva rada, ali i svih nadležnih službi, MUP-a, Ministarstva odbrane, kao i službi koje se bave obaveštajnim radom.\n„Čitava naša bezbednosna zajednica je tu da zaštiti naše građane“, rekao je Vulin i podsetio da Srbija ne može da utiče na neke stvari, poput sporazuma između Turske i EU, da li će se povećavati broj migranata, ali može da obezbedi sigurnost građana.\n„Sve službe u skladu sa naređenjima predsednika Vlade Srbije su već radile, sutra samo podnosimo izveštaje i dogovorićemo odgovarajuće zaključke“, istakao je Vulin.\nmigranti, Biro za koordinaciju rada službi bezbednosti


Kontradikcije socijalizma » ROSA LUXEMBURG STIFTUNG - SOUTHEAST EUROPE\n13.06.2013 | Beograd, Dom Omladine\nNakon dva vrlo uspešna bloka predavanja u kojima su nam gosti bili Primož Krašovec, Asbjorn Val (Asbjørn Wahl), Katrin Samari (Catherine Samary) i Ursula Hjus (Ursula Huws), 6. maja u Domu omladine Beograda smo imali prilike da ugostimo Gorana Musića, ekonomistu i istoričara, dugogodišnjeg aktivistu u studentskim i radničkim inicijativama, kao i Majkla Lebovica (Michael Lebowitz), jednog od najrelevantnijih marksističkih teoretičara danas. (Fotografije sa događaja možete pogledati klikom ovde>>>)\nGoran Musić je u svom izlaganju ciljao poslednju sekvencu istorije SFRJ, raspad države i dominaciju nacionalističke ideologije. U pokušaju da ovo objasni Musić je na početku ukazao na dva tumačenja istorijskog procesa koji su dominantni u domaćoj istoriografiji od kojih on pokušava da se distancira. Sa jedne strane, nacionalističko tumačenje posmatra čitavu istoriju SFRJ koja je prethodila ovim događajima kao vreme u kom su nacije (srpska, hrvatska itd.) bile delatni subjekti kao što je to slučaji i u svakom drugom istorijskom trenutku. Naravno, ovo tumačenje se onda ogrešuje o čitav niz ideoloških odrednica koje su bile dominantne tokom jugoslovenske istorije. Za njih je “radnička klasa” samo način da se prikrije nacionalni identitet koji postoji nevezano za to što je on faktički potisnut, a “bratstvo i jednistvo” jeste samo drugo ime za paralelni nacionalni razvoj različitih nacionalnih zajednica koje su sačinjavale Jugoslaviju. U odnosu na ovo shvatanje, dominantna uloga koju je nacionalistički diskurs počeo da zadobija u poslednjoj sekvenici jugoslovenske istorije, bi trebalo shvatiti kao neku vrstu razotkrivanja i pojavljivanja onoga što je sve vreme bilo prisutno i određujuće. Sa druge strane, Musić pokušava da se distancira od objašnjenja raspada Jugoslavije koje dolazi iz tabora liberalne istoriografije. Ovi istoričari prelazak sa “radničke klase” na “srpstvo” ili “hrvatstvo” objašnjavaju govoreći o manipulaciji koju su nad radništvom odozgo sproveli političari. Reč je o određenoj vrsti usađivanja iluzije od strane političkih elita federalnih jedinica. Preduslov koji je omogućio takvu manipulaciju je, za liberalnu istoriografiju, pretpostavljena srodnost komunističkih i nacionalističkih ideologija koja potiče iz njihove kolektivističke prirode, nasuprot individualstičkom karakteru liberalne ideologije.\nNa početku svog izlaganja Musić razmatra ulogu Slobodana Miloševića u ovom periodu, pažljivo analizirajući odabrana mesta iz njegovih govora, gde pokazuje kako je ideološka orijentacija koja se u njima može pronaći upravo određeni spoj nacionalističkih elemenata sa liberalnom ideologijom individualizma i preduzetništva. Nasuprot uobičajenoj predstavi prema kojoj Miloševića posmatramo kao političara koji zatvara srpske granice i prekida odnose sa Evropom, zadržavajući mnoge elemente socijalističke ekonomije, Musić nam daje sliku Miloševića u kojoj se ovaj prezentuje kao neko ko pokušava da izvede Srbiju na evropski put i pokušava da učini ekonomiju efikasnom, preduzetništvo privatnim, a preduzetnike odgovornima, pri tom bivajući sposoban da u ovu priču bez većih problema uključi i nacionalističku notu u određenom trenutku.\nNa ovaj način se alternativa koju u istoriografiji sačinjavaju liberalna i nacionalstička pozicija pokazuje kao nedovoljno utemeljena i, u najmanju ruku, zamagljena. Nasuprot njoj, Musić pokušava da konstruiše objašnjenje koje će poći do koncepta radničke klase kao delatnog subjekta u ovoj jugoslovenskoj istoriji, ukazujući kako bi ovaj pokušaj trebalo da se uklopi u sveobuhvatniji zadatak koji se danas postavlja pred levicu, da reaktualizuje ovaj pojam u savremenoj političkoj situaciji. Odmah po eksplikaciji svog cilja, Musić naglašava da bilo koja koncepcija radničke klase neće biti dovoljno dobra. U samoj jugoslovenskoj situaciji predstava o radničkoj klasi je već igrala određenu ulogu u objašnjenju društvenih zbivanja. Međutim, ova predstava koju su promovisali stariji partijski kadrovi je bila iskrivljena u meri u kojoj se radnička klasa u njoj pojavljivala kao koherentan, idealizovan politički subjekt. Nasuprot tome, u pokušaju da razume istoriju Jugoslavije uključujući i njenu poslednju sekvecnu kada radnička klasa počinje da se razume u nacionalističkim terminima, Musić predlaže da samu radničku klasu razumemo kao nešto što je u nastajanju i čija je uloga u društvu određena nizom (spoljašnjih) uslova. On navodi tri grupe ovakvih uslova: strukture, interakcija sa drugim društvenim grupama i pozicija u svetskoj ekonomskoj i političkoj dinamici.\nPosle kraće analize radničkih protesta 1960-ih godina, Musić se okreće protestima 1980-ih iz kojih polako izrasta ono što će početkom 1990-ih dobiti oblik građanskog rata. Ovi protesti i pozicija radničke klase u njima se mogu razumeti samo ukoliko uzmemo u obzir upravo ova tri tipa preduslova. Sa jedne strane, osnovni strukturni uslov jeste koncepcija samoupravljanja koja je bila na snazi u Jugoslaviji. Govoreći o samoupravljanju, Musić izdvaja činjenicu da se ono kao ideja u zamisli jugoslovenskih političara ne pojavaljuje samo od sebe, već prvenstveno iz potrebe da se sopstvena geopolitička pozicija između Istoka i Zapada ideološki i politički artikuliše. Tako je samoupravni socijalizam i dalje socijalizam za razliku od zapadnih ekonomija, dok je on istovremeno tržišno organizovan za razliku od SSSR-a. Tržišni karakter jugoslovenskog društva, produkuje specifičnu društvenu grupu koju pronalazimo u kapitalističkim društvima, a to su menadžeri. Umesto da radnici sami upravljaju svojim firmama radeći za zadovoljenje potreba oni moraju da uposle pojedince koji imaju potrebne veštine da učine da njihova firma bude uspešna na tržištu i da ostvaruje veći profit (makar i radnici sami na kraju odlučivali šta će da se uradi sa prinosom). Sami menadžeri kao grupa imaju sopstveni interes koji prati logiku tržišnog poslovanja, a to je zahtev za liberalizacijom tržišta nasuprot centralizovanom odlučivanju i preraspodeli koja je stajala na putu nesrazmernom uspehu njihovih pojedinačnih preduzeća. Ovaj interes se artikuliše kroz zahtev za većim ingerencijama koji bi bile prenete na nacionalne države.\nOsim ovog strukturnog uslova, Musić navodi i elemente za druga dva: sa jedne strane, imamo krizu spoljnog duga i pritisak da se međunarodnim monetarnim institucijama omogući da reformišu jugoslovensku ekonomiju ka većoj štednji, smanjenju socijalnih davanja itd, dok sa druge strane, imamo nestanak starog partijskog kadra oličenog u figurama Josipa Broza Tita i Edvarda Kardelja koji je držao protivtežu menadžerskim tendencijama, suprotstavljajući im (kao tokom 1960-ih) zahteve same radničke klase. Na njihovo mesto dolazi generacija mladih pragmatičnih političara koji sami zastupaju ove liberalne, menadžerske interese i imaju za cilj da ih sprovedu uz pomoć političkog pritiska same radničke klase. To je u stvari tačka na kojoj se izgrađuje ovo transklasno jedinstvo menadžera i radništva artikulisano kroz nacionalizam koje ima za cilj da reorganizuje federalnu zajednicu u korist Srbije (u slučaju Miloševića) ili da je uništi (u slučaju Tuđmana). Napokon, kao glavni ulog funkcionalnosti ovog jedinstva se pojavljuje potreba da se isključe autentični radnički zahtevi koji u protestima krajem 1980-ih godina još uvek postoje. Upravo uspevajući ovo da izvedu, pripadnici nove političke elite uspevaju da iskoriste pritisak radništva na političku sturkturu federalne zajednice i da pokrenu restauraciju kapitalizma koja se pretvara u građanski rat.\nIzlaganje Majkla Lebovica odlično se nadovezalo na Musićevu analizu jer je imalo za cilj da postavi osnove za analizu jugoslovenskog socijalizma u kontekstu problematike sovjetske varijante i da ukaže na potencijalan alternativan dosledno socijalistički razvoj za kojim se nije pošlo ni u jednom od ova dva društva.\nLebovic je svoje izlagane počeo ukazujući na različite odgovore koji se nude u odnosu na pitanje zašto su “stvarno postojeći socijalizmi” propali. Obično se govori ili o Gorbačovljevoj izdaji, težini krize koju nikakve reforme nisu mogle da prevaziđu ili o egalitarnosti predmodernog orijentalnog tipa koja je vladala društvom ili nedovoljnoj razvijenosti proizvodnih snaga da bi se socijalizam mogao ostvariti ili nepostojanju socijalističkih proizvodnih odnosa. Nasuprot ovim objašnjenjima Lebovic nudi sopstveno, koje polazi od pojma protivrečne reprodukcije. On smatra da su stvarno postojeći socijalizmi bilo članica Varšavskog pakta, bilo Jugoslavije, zapravo bili društva u kojima je na delu bilo više različitih tipova proizvodnih odnosa, tj. više različitih logika koji su jedne drugima protivrečile.\nSa jedne strane, Lebovic smatra da jedan bitan deo proizvodnih odnosa imao karakter onoga što on naziva avangardnim odnosima proizvodnje. Ovi odnosi podrazumevaju postojanje avangarde koja pokušava da razvije proizvodne snage postojećeg društva tako da dođu do onog nivoa na kom je moguće ostvariti socijalizam, pri čemu se ova avangarda pojavljuje kao vodič naroda koji ima za cilj promenu sistema i jedino ona zna kako da to ostvari, zbog čega u krajnjoj liniji i formira partiju koja odozgo upravlja društvom. Avangardni proizvodni odnosi podrazumevaju specifičan oblik državnog aparata, stvarnih odnosa posedovanja (naspram formalnih pravnih oblika svojine) i potencijalno specifičan način proizvodnje koji je potrebno razviti. Osim toga, avangardni odnosi proizvodnje, bivajući različiti od socijalističkih odnosa proizvodnje, podrazmevaju specifičan odnos avangarde sa radničkom klasom. Radnička klasa, u čije ime avangarda upravlja društvom, u ovom sistemu ima drugačiju poziciju nego što je imala u kapitalističkom. U kapitalističkom sistemu, radnička klasa je bila predmet direktne eksploatacije i strukturne prinude na prodaju radne snage koja proističe iz razvlašćenosti od sredstava za proizvodnju i potencijalne opasnosti da radnici ukoliko ne nađu posao, ne mogu da obezbede sopstveni opstanak. Nasuprot tome, avangarda i radnička klasa u društvima stvarno postojećeg socijalizma formiraju određeni tip društvenog ugovora u kom se ovoj drugoj garantuje zaposlenje, visok nivo radničkih prava i socijalnih davanja po cenu toga da se ona odrekne svoje političke moći u korist ove prve.\nMeđutim, Lebovic smatra da pojam avangardnih proizvodnih odnosa nije dovoljan da bismo razumeli istoriju stvarno postojećih socijalizama i njihov krah. Da bismo to razumeli potrebno je da uočimo da u ovim društvima postoji i jedan drugi tip proizvodnih odnosa koji protivreči prvom. To su naravno, kapitalistički proizvodni odnosi, oličeni u figuri menadžera o kom smo ranije već govorili. Upravljanje pojedničnim firmama nije bilo u rukama avangardne partije koja je imala ulogu da orkestrira i diriguje ekonomski razvoj odozgo, već u rukama menadžera koji bi u logici avangarde trebalo da predstavljaju one društvene agente koji bi svojim znanjem omogućili da se zamisao avangarde ostvari. Međutim, kao što je to dosta jasno svakom ko poznaje istorije ovih društava, menadžeri su kao jednistvena društvena grupa imali svoje specifične interese. Lebovic smatra da način delovanja menadžera u ovim društvima možemo razumeti samo ukoliko govorimo o kapitalističkim odnosima proizvodnje koji su protivrečili avangardnim. Menadžeri, koji su od strane avangarde bili podsticani i kažnjavani bonusima i smanjenjem plata, su imali tendenciju da razviju sve one veštine koje su bile potrebne da u očima avangarde ispune tačno onaj deo plana koji im omogućuje da uzmu najviše bonuse i koji istovremeno sprečavaju avangardu da radikalno podigne svoja očekivanja za narednu godinu. To je poizvodilo čitav niz štetnih posledica i disfunkcionalnosti.\nKako Lebovic kaže, kada u nekom društvu imamo protivrečnu reprodukciju dva suprotstavljena tipa proizvodnih odnosa, dobićemo najgore od oba, pošto će se on međusobno deformisati. Ovaj tip loših rezultata je bio dovoljan da društvo dospe u krizu, a u pokušaju reformisanja upravo je interes menadžera i kapitalistička logika dobila priliku da zauzme teritoriju koja je pripadala avangardnoj logici. Dobila se veća autonomija menadžera i društvo je bivalo sve bliže restauraciji kapitalizma do koje je napokon i došlo sa padom berlinskog zida. Nasuprot svemu tome Lebovic prepoznaje osnov za alternativne dosledno socijalističke odnose proizvodnje, u onom što naziva moralnom ekonomijom radnika. Naime, pored ove komplikovane i napete mreže kapitalističkih i avangardnih odnosa, među samim radnicima vlada oblik jednakosti koji nije podržavan ili razvijan od strane državne vlasti koji se sastojao od specifičnog oblika zajedništva, nerecipročne ispomoći i solidarnosti u zajednici.\nOvaj tip prema Lebovicu predstavlja osnov za alternativnu socijalističku proizvodnju. Međutim, da bi se taj osnov mobilisao zarad ostvarenja ovog cilja, bilo je potrebno da se on kontekstualizuje polazeći od onoga što Lebovic zajedno sa nedavno preminulim venecuelanskim predsednikom Ugom Čavezom naziva socijalističkim trouglom. U pitanju je sistem koji se sastoji društvenog vlasništva, društvene proizvodnje koja je istovremeno proizvodnja za društvene potrebe. Ako je sovjetsko društvo ispunjavalo samo prvi od tri elementa trougla, Lebovic na ovom mestu primećuje da se problemi protivrečne reprodukcije jugoslovenskog društva moraju tražiti upravo u tome što su u njemu ostvarena dva, ali ne i sva tri elementa. Nasuprot nedemokratskoj ekonomiji SSSR-a, u SFRJ smo imali samoupravljanje koje i pored svih svojih nedostataka predstavlja pokušaj da se uspostavi dosledna društvena proizvodnja. Prema Lebovicu, problem jugoslovenskog društva je bio u tome što ova proizvodnja nije bila proizvodnja za istinski društvene potrebe, već za potrebe koje su se artikulisale u vidu tražnje na tržištu – što znači da je nedostajao treći element socijalističkog trougla. Ove suštinski individualne potrebe su povratno uticale na to da motiv za proizvodnju u samoupravnoj jedinici i sam bude odvojen i suprotstavljen motivu proizvodnje drugih jedinica sa kojima se ova takmičila na tržištu. Samim tim, donekle drugačija uloga menadžera u tržišnom samupravljanju nego u sovjetskoj ekonomiji planskog tipa, je u krajnjoj liniji imala isti rezultat, a to je formiranje društvene grupe koju sačinjavaju pojedinci čije veštine služe zadovoljavanju interesa izdvojene proizvodne jedinice. Na taj način smo i u jugoslovenskom društvu , u donekle drugačijem obliku imali društveni proces koji bi se najbolje mogao objasniti pojmom protivrečne reprodukcije u kojem kapitalistički proizvodni odnosi uspevaju da naruše jedinstvo socijalističkog trougla. Krajnja poruka Leboviceve analize onda i jeste da je jedini način da se socijalizam izgradi u tome da se on izgradi kao organski sistem u kom sva tri elementa trougla sačinjavaju koherentnu celinu koja bi imala šansu da se reprodukuje i pored svih preostalih elemenata prethodnog kapitalističkog društva koji su joj suprotstavljeni.\nNastavak ciklusa predavanja „Zaglavljeni na periferiji: analize procesa periferizacije i kritike tranzicionog diskursa“ najavljen je za jesen 2013. godine.\n- See more at: http://pe.org.rs/vesti/izvestaji/izvestaj-sa-majskih-predavanja-iz-ciklusa-zaglavljeni-na-periferiji/#sthash.deYGL3l1.dpuf\nNakon dva vrlo uspešna bloka predavanja u kojima su nam gosti bili Primož Krašovec, Asbjorn Val (Asbjørn Wahl), Katrin Samari (Catherine Samary) i Ursula Hjus (Ursula Huws), 6. maja u Domu omladine Beograda smo imali prilike da ugostimo Gorana Musića, ekonomistu i istoričara, dugogodišnjeg aktivistu u studentskim i radničkim inicijativama, kao i Majkla Lebovica (Michael Lebowitz), jednog od najrelevantnijih marksističkih teoretičara danas. Tribinu je organizovao Centar za politike emancipacije uz podršku Rosa Luxemburg Stiftung i Doma Omladine u Beogradu.


Microsoft Najavio Mogućnost Konvertovanja i Editovanja PDF Fajlova u Word 2013\nGlasine i nagađanja koje su kružile u Junu ove godine o novim mogućnostima editovanja i konvertovanja PDF datoteka u Word 2013 programu za rad sa dokumentima, ispostavile su se kao tačne.\nOve nedelje, kompanija Microsoft je i zvanično potvrdila ove vesti i pokazala na koji način se PDF fajlovi mogu konvertovati u DOCX i editovati dok zadržavaju potpuno sve opcije i prednosti koji poseduju PDF dokumenti.\nU članku koji je objavljen na zvaničnom Microsoft Office blogu, objašnjeno je da se nove mogućnosti Word 2013 ostvaruju uz pomoć opcije pod nazivom „PDF Reflow“.\nU blogu je takođe navedeno da opcija PDF reflow nije predviđena da bude zamena za prirodnu podršku za pregled PDF dokumenata koju donosi Microsoft-ov novi operativni sistem Windows 8 koji bi trebalo da se pojavi krajem leta, tačnije u Septembru.\nPDF reflow opcija se zasniva na određenom skupu funkcija za konvertovanje izgleda PDF dokumenta u nešto približno što bi mogao prikazati Word 2013, kao što je primer na slici iznad.\nTagovi: editovanje pdfoffice word 2013pdf word 2013podrska za pdf wordword 2013


GRČKO VEČE #2 U LESKOVCU: Nina Kallergi u četvrtak u hotelu "Bavka" - Dnevnik Juga\nPočetna / DOGAĐAJI / GRČKO VEČE #2 U LESKOVCU: Nina Kallergi u četvrtak u hotelu „Bavka“\nSrdjan Stamenkovic 30/11/2019\tDOGAĐAJI, DRUŠTVO, Leskovac Ostavi komentar\nSjajna iskustva i veliko interesovanje za Grčko veče i nastup Nine Kallergi nedavno u restoranu „Bell“ nametnuli su na neki način i obavezu organizovanja još jednog druženja.\nZbog ogromnog interesovanja drugo Grčko veče u Leskovcu biće organizovano u većem prostoru, u restoranu „Bavka“.\nGRČKO VEČE – Nina Kallergi oduševila Leskovčane u restoranu „Bell“\nKako je najavljeno, goste očekuje bogat grčki meni, ali i nagradna lutrija sa letovanjem za dve osobe kao glavnom nagradom.\nPoslednje pripreme pred nastup u Hotelu „Bell“\nGrčko veče obeležiće naša, a grčka muzička zvezda Nina Kalergi koja će svojom pesmom i ovo veče učiniti posebnim.\n-Sve je bilo prelepo i prvo Grčko veče u mom Leskovcu u restoranu Bell ostalo mi je u posebnom sećanju. Kao što smo i najavili, krenuli smo iz našeg Leskovca, ali smo imali i jedno zaista sjajno Grčko veče u Beogradu. Zbog velikog interesovanja novo Grčko veče zakazali smo u hotelu Bavka, a s obzirom na drugačiji ambijent i veći prostor, i repertoar pesama koje pripremam biće malo drugačiji. Biće tu više bržih pesama, a verujem da će i ovo Grčko veče biti zaista prelepo – rekla je za Dnevnik Juga Nina Kalergi, koja je nedavno dala i intervju za naš portal.\nGrčko veče u hotelu „Bavka“ biće organizovano u četvrtak 5. decembra sa početkom u 20:00 časova.\nVeliko interesovanje za novo Grčko veče u Leskovcu\nNAŠA A GRČKA ZVEZDA: Nina Kallergi iz svog Leskovca kreće u osvajanje Srbije\nNina Kallergi iz restorana „Bell“ krenula u „osvajanje“ Srbije\nGrčka i Srbija, Krit i Leskovac – pesma i emocije\nTagoviGrčko veče Hotel Bavka Nina Kalergi restoran Bell\nPrethodni U Pečenjevcu održana tribina o trgovini ljudima\nSledeći LESKOVČANI PONOVO UBEDLJIVI: Košarkaši Zdravlja kao gosti pobedili ekipu „Sveti Đorđe“


Obradović: Do 15. septembra svi članovi Saveza za Srbiju se izjašnjavaju o bojkotu izbora - JUGPRESS\nObradović: Do 15. septembra svi članovi Saveza za Srbiju se izjašnjavaju o bojkotu izbora\nPostavio: Jugpress 5 Septembra, 2019\nPredsednik Srpskog pokreta Dveri Boško Obradović je rekao danas u Leskovcu da će sve članice Saveza za Srbiju do 15. septembra da se izjasne na svojim stranačkim organima o bojkotu predstojećih izbora na svim nivouima u Srbiji.\nObradović je rekao da je cilj stranaka koje čine Savez za Srbiju da s estvore normalni uslovi za odvijanej izbora najmanje šets meseci, pre njihovog raspisivanja, da se oslobode mediji ali da,kako je rekao “pošto je očigledno da SNS nema nameru to da uradi” , bojkot iznudjeno rešenje.\nObradović je pitao da li je normalno da policija kontroliše izborni proces i dodao da se u toj grupu nalazij još ljudi iz MUP-a Srbije.\nOn je rekao i da sa predstavnicima još nekolioko stranaka iz Saveza za Srbiju ide u Medvedju da bi sa gradjanima razgovarali o bojkotu lokalnih izbora koji se tamo održavaju u nedelju, 8. septembra\nU Medvedji su već danima kriminalno-batinaške grupe koje prete ljudima da mora da glasaju za listu na kojoj su SNS i SPS. Tamo je situacija mnogo gora nego što je bila u Lučanima”, rekao je Obradović.\n„Ovo je pre svega peta funkcija lažnog doktora Nebojše Stefanovića, jer je on u ovom trenutku potpredsednik vlade, ministar unutrašnjih poslova, sekretar Saveta za nacionalnu bezbednost i šef Biroa za koordinaciju svih službi bezbednosti u Srbiji. Usput je i predsednik Gradskog odbora SNS-a u Beogradu. Njegova prva izjava po izboru na tu funkciju je da njega ne interesuju zahtevi opozicije!? I to kaže čovek koji je uhvaćen u krivičnom delu falsifikovanja javne isprave, jer njegova fakultetska diploma ne postoji. Fakultet koji se u njegovoj biografiji vodi da je završio „Megatrend internešenal“ u Londonu ne postoji i nikada nije postojao. Dakle, neko ko treba da se bavi regularnošću izbora je čovek koji je kupio diplomu doktora nauka! Skandalozno je i što je u toj grupi njegov zamenik Dejan Đurđević, koji je bio šef Republičke izborne komisije na parlamentarnim izborima 2016. godine, kada se desila izborna krađa za koju je on direktno odgovoran. A najveći paradoks je što će ta radna grupa podnostiti izveštaj na svakih šest meseci, što znači da će prvi izveštaj biti po okončanju izbora sledeće godine. Jasno je da je u pitanju fingiranje i zamajavanje, te želja ove vlasti da sve ostane isto kada su u pitanju izbori i medijski mrak u Srbiji.“